
АНЫҚТАМАЛАР

Диссертациялық жұмыста келесі терминдерге сәйкес анықтамалар қолданылған:
Ядролық реакция – атом ядросы басқа ядромен немесе элементар бөлшекпен әрекеттесуі нәтижесінде оның құрамы немесе энергиясы өзгеретін процесс.
Жеңіл ядролар – атомдық массасы және протон саны аз болатын ядролар.
Циклотрон – зарядталған бөлшектерді жоғары энергияға дейін үдетіге арналған циклдық үдеткіш.
Шашырау камерасы – зарядталған бөлшектердің қозғалыс іздерін бақылауға раналған детекторлық құрылғы.
Дифференциялдық қима – бөлшектердің шашырау немесе ядролық реакция барысында белгілі бір бағытта таралу ықтималдығын сипаттайтын шама. 
Нысана – тәжірибеде үдетілген бөлшектер соқтығысатын зат
Бұрыштық момент – бөлшектің айналмалы қозғалыс мөлшерін сипаттайтын физикалық шама.
Оптикалық потенциал – бөлшектің нысана ядромен өзара әсерін сипаттайтын тиімді потенциал.




БЕЛГІЛЕУЛЕР МЕН ҚЫСҚАРТУЛАР

	ЯФИ
	– Ядролық физика институты

	АЭЖХА
	– Атом энергиясы жөніндегі халықаралық агенттік

	У-150М
	– Изохронды үдеткіш

	УКП-2-1
	– Сызықтық үдеткіш

	л.к.ж.
	– лабораториялық координат жүйесі

	м.ц.ж.
	– массалар центрі жүйесі

	бн
	– қиманың өлшем бірлігі (барн)

	ТИ
	– Тоқ интеграторы

	ПФТ
	– Параметрленген фазалық талдау

	АСТ
	– Амплитудалық-сандық түрлендіргіш

	ОМ
	– Оптикалық модель

	ОП
	– Оптикалық потенциал

	DF
	– Double Folding (двухкратная свертка)

	БАӘ
	– Байланысқан арналар әдісі

	БТБЖ
	– Бұрмаланған толқындардың Борн жуықтауы

	АНК
	– Асимптотикалық нормалау коэффициенті

	ЯК
	– Ядролық кемпірқосақ

	ЯМР
	– Ядролық магнитті резонанс

	BNP 
	– Brazilian Nuclear Potential (бразилиялық ядролық потенциал)

	CDM3Y6
	– энергияға тәуелді потенциал

	SPP2
	– São Paulo Potential (Сан-Пауло потенциалы)

	СА
	– Спектроскопиялық амплитуда







КІРІСПЕ

Жұмыстың жалпы сипаттамасы. Диссертациялық жұмыс 9Ве ядросында альфа-бөлшектер мен дейтрондардың серпімді және серпімсіз шашырауын эксперименталдық және теориялық тұрғыда зерттеуге негізделген.
Тақырыптың өзектілігі
Нейтронды гало және айқын кластерлеу сияқты экзотикалық құбылыстар қазіргі таңда ерекше қызығушылық тудырып отыр. Жеңіл ядролардың құрылымын және олардың зарядталған бөлшектермен (α-бөлшектер мен дейтрондар) әрекеттесу механизмдерін зерттеу ядролық физика мен астрофизиканың маңызды міндеті болып саналады.
Ядро құрылымын стандартты түрде зерттеу бөлшектердің шашырауын қарастырудан басталады. Шашырау процесі кезінде ұшып келетін бөлшек пен нысананың құрылымы мен энергиясы өзара әрекеттесуден кейін де өзгермейді. Осы құбылыс серпімді шашырау деп аталады және бөлшек пен ядро-нысана арасындағы ең қарапайым реакция болып табылады. 
Серпімді шашырау механизмдерін теориялық тұрғыдан талдау және дифференциалдық қималарды кең бұрыштық аралықта өлшеу ядролық физикада әсерлесетін жүйелердің тиімді потенциалы туралы маңызды ақпарат алуға көмектеседі. Осы мақсатта тәжірибелік деректерді интерпретациялаудың ең тиімді жолдарының бірі – феноменологиялық тәсіл болып табылады. Бұл әдісте серпімді шашыраудың эксперименттік нәтижелері оптикалық модель (ОМ) шеңберінде қарастырылады [1]. Аталған модельде ядроның негізгі сипаттамалары потенциалдың нақты бөлігі арқылы анықталады, себебі ол ядро ішіндегі нуклондардың орташа өрісін бейнелейді.
Оптикалық модель нуклондар мен күрделі бөлшектердің ядромен шашырауын сипаттайтын кешенді потенциалдарды оңтайлы қолдануға мүмкіндік береді. Дегенмен, оптикалық потенциалдың (ОП) параметрлерін сенімді түрде анықтау үшін жаңа әрі дәл тәжірибелік мәліметтердің қажеттілігі туындайды. Сонымен қатар, күрделі бөлшектердің серпімді шашырауын сипатау барысында ядролық потенциал параметрлерінің екіұдайлы шешімдері жиі кездеседі [2]. Бұл анықталмағандық дискретті және үздіксіз болып екіге бөлінеді.
Жеңіл бөлшектер мен ядролар арасындағы әсерлесу жұтылу әлсіз болған жағдайда, шашырау процесінің бұрыштық үлеcтірілімі классикалық дифракциялық көріністен елеулі түрде ауытқиды. Атап айтқанда, кіші бұрыштар аймағында шашырау қимасы бірқалыпты емес, айқын тербелмелі сипатқа ие болады. Ал орташа бұрыштарда шашырау қарқындылығы артып, кең бұрыштық максимумның пайда болуына алып келеді. Бұдан кейін бұрыш үлкейген сайын шашырау қимасы тез,, экспоненциалды түрде азаяды. Мұндай ерекше бұрыштық тәуелділік ядроның бөлшектерге сындыру әсері бар екенімен түсіндіріледі, яғни бөлшектер ядролық тартылыс өрісінде белгілі бір шекті бұрыштармен ауытқиды. Дәл осы құбылыс ядролық кемпірқосақ (ЯК) деп аталады [3], себебі ол жарықтың кемпірқосақ түзуіне ұқсас заңдылықпен пайда болады. Кең бұрыштық диапазонда зерттеу жүргізу нәтижесінде ЯК пайда болатын болса, ядро мен бөлшек арасындағы өзара әрекеттесуді сипаттайтын ОП нақты бөлігін айқын анықтауға мүмкіндік аламыз [4, 5]. Осы тұрғыда айта кететін жайт: ОП-дың нақты бөлігі мен жорамал бөлігі тығыз байланысты. Егер нақты бөліктің параметрлері өзгерсе, бұл өзгерісті жорамал бөліктің параметрлерін өзгерту арқылы теңестіруге болады. Нәтижесінде теориялық есептеулер эксперименттік деректерді бұрынғыдай дәл сипаттайтынын көреміз.
Ядро мен бөлшектер арасындағы өзара әрекеттесудің потенциалды анықтау қарқынды эксперименттік және теориялық талдаулардың жүргізіліп келе жатқанына қарамастан толық шешімін таппаған күйде қалып отыр. Бұл мәселе ядролық динамиканы сипаттаудың іргелі аспектісі, қазіргі ядролық физиканың өзекті мәселелерінің ққатарында. ОП-ды бірмәнді анықтауды қиындататын жағдайлар: өріс теңдеулернің күрделілігі, ядроішілік корреляциялардың көпқұрамдылығы және модельдік болжамдарға тәуелділі. Сондықтан ядро мен бөлшек жүйесінің феноменологиясын дәл сипаттауда осы жұмыстағыдай кең бұрыштық диапазонда алынған эксперименттік деректерді алу маңызды.
Ядролық жүйелердің ішкі табиғатын сипаттайтын сенімді деректерге қол жеткізудің қолайлы жолы – ядро мен альфа-бөлшек арасындағы серпімді және серпімсіз өзара әрекеттесулерді кешенді түрде талдау болып табылады. Әсіресе энергиясы бірнеше ондаған МэВ болатын ядролармен әсерлесуі ядролық құрылымның динамикалық ерекшеліктерін ашуда маңызы зор. Аталған энергия аймағында жүретін ядролық реакциялар, негізінен, күрделі аралық процестердің қатысуынсыз, бафстапқы күйден нақты бір соңғы ядролық деңгейге тікелей өтулер арқылы жүзеге асырылады. Осы ерекшелік альфа-бөлшектермен жүргізілетін шашырау эксперименттерін ядролық деңгейлік құрылымы мен қозу механизмдерін зерттеуде тиімді құрал. Ал осы тікелей өтулер ядро ішіндегі ұжымдық (коллективтік) және жеке бөлшектерге тән қозулардың қасиеттерін, олардың табиғаты мен параметрлерін анықтауға мүмкіндік береді [6]. Сондықтан α-бөлшектердің шашырауын зерттеу ядролық спектроскопияның маңызды құрамдас бөлігі болып табылады.
Айта кетерлігі, нейтрондық гало құбылысы қазіргі уақытқа дейін, негізінен, белгілі бір радиоактивті изотоптардың негізгі күйлерінде ғана эксперименттік түрде расталған. Мұндай құрылымдардың қалыптасуы ядроның байланыс энергияларының төменділігімен және нейтрондардың кеңістікте таралуының айтарлықтай ұлғаюымен байланысты. Сол себепті гало ядролары ядролық матертияның шеткі аймақтарындағы қасиеттерді, соның ішінде ядроаралық күштердің әлсіз байланыс режиміндегі ерекшеліктерін зерттеуге мүмкіндік беретін ерекше обьектілер ретінде қарастырылады. 
Қозған күйлерде гало құбылысы байқалғаны туралы хабарланған эксперименттік жұмыс көп емес, солардың бірі [7], 13С ядросының (1/2+, 3.09 МэВ) күйінде және 12В ядросының 1-,(2.62 МэВ) күйінде. Мұндай күйлерді зерттеу экзотикалық ядролық құрылымдар туралы қазіргі түсінікті айтарлықтай кеңейту мүмкін, өйткені олар мүлдем жаңа ядролық конфигурациялар мен байланысты болуы ықтимал.
Қысқа өмір сүретін (T1/2 < ~ 10-10 сек) ядролық күйлердің радиустарын тікелей өлшеу мүмкіндінің болмауы қозған күйлерде галоны сенімді түрде бақылауға басты кедергі. Кейбір жағдайларда ядролық реакциялардың форм-факторларын талдау арқылы жанама және көбінесе сапалық мәліметтер алуға болады. Мысалы, [8] жұмыста 12С ядросындағы Хойл күйінің құрылымы электрондардың серпімсіз шашырауы арқылы зерттелген. Ал [7, р. 034312] жұмысында радиус шамалары асимптотикалық нормалау коэффициенттері (АНК) арқылы жанама түрде бағаланған.
Бұл тұрғыда 9Ве экзотикалық кластерлік құрылымы 1/2+ (1.68 МэВ), 5/2+ (3.05 МэВ) туралы ескере кеткеніміз дұрыс. Осындай қозған күйлерді зерттеу үшін серпімсіз дифракциялық шашырауды талдауға негізделген әдіс ұсынылған [9, 10].
Осылайша, 9Ве ядросының аномальды жұптықпен сипатталатын қозған күйлерінде шашырау нәтижесінде анықталған әрекеттесу радиусының ұлғаюы нейтрондық галоның қалыптасу белгісі.
Аталған мәселені шешу үшін әртүрлі бұрыштар мен энергиялардағы жаңа эксперименттік шашырау деректерін алу, сондай-ақ оларды байланысқан арналар әдісі арқылы талдау қажет. Теріс жұптылықпен сипатталатын, айнымалы тізбектерді құрайтын күйлерді талдау үшін ECIS бағдарламасы, ал оң жұптықты күйлер үшін FRESCO бағдарламасы ұсынылып отыр. Күйлер арасындағы байланысты анықтау үшін кластерлік форм-фактор аппроксимациясы қолдануы мүмкін, ол 9Ве→8Ве+n құрылымын сипаттайды.
Дейтрондар мен α-бөлшектердің берилий изотоптарымен өзара әрекеттесуін зерттеу ядролық физиканың негізгі қызығушылығы мен қолданбалы міндеттерін біріктіретін өзекті бағыт болып табылады.
Диссертациялық жұмыстың мақсаты
9Ве ядроларымен альфа бөлшектер және дейтрондардың әсерлесуі кезіндегі ядролық процестерді, олардың спектроскопиялық сипатттамаларын ескере отырып, эксперименттік және теориялық тұрғыда кешенді зерттеу болып табылады. 
Осы мақсатқа қол жеткізу үшін төмендегідей міндеттер орындалуы тиіс:
1. Төмен энергияларда 7-10МэВ/нуклон 9Ве ядроларындағы дейтрондар мен альфа-бөлшектердің шашырауының дифференциалды қималарын өлшеу.
2. Зерттелетін ядроның ұжымдық қасиеттерін де, кластерлік ерекшеліктерін де ескере отырып, байланысты арналар әдісі шеңберінде дейтрондардың серпімді және серпімді емес шашырауы бойынша алынған жаңа эксперименттік және әдеби деректерді кешенді талдау.
3. Спектроскопиялық факторларды анықтау және оларды қабықша және кластерлік модельдер болжаған теориялық мәндермен салыстыру.
Зерттеу нысаны (объектісі)
Төменгі энергиялардағы 9Ве(d,d)9Ве, 9Ве(α,α)9Ве серпімді және серпімсіз шашырауларын және 9Be(d,t)8Be ядролық реакциясы.
Зерттеу пәні: 9Ве(d,d) 9Ве және 9Ве(α,α) 9Ве жүйелері үшін серпімді ядролық шашыраудың әсерлесуінің эксперимменттік қималарын өңдеу жұмыстары. Оңтайлы оптикалық потенциалдар параметрлерін алу, сонымен қатар серпімді ауысым реакцияларын серпімді шашырау процесімен бірге қарастыра отырып, ядроның құрылымын зерттеу.
Зерттеу әдістері
Эксперименттік зерттеулер барысында ядролық реакция нәтижесінде түзілетін зарядталған бөлшектерді сенімді түрде сәйкестендіру және олардың параметрлерін дәл тіркеу мақсатында ΔЕ-Е әдісі қолданылды. Аталған әдіс негізінде бөлшектің затпен әрекеттесуі жүзеге асатын меншікті энергия шығынын dE/dx және оның толық кинетикалық энергиясын бір мезетте өлшеу принципі жатыр. ΔЕ-Е диаграммасында түрлі бөлшектердің траекторияларының айқын бөлінуі реакция өнімдерін типі, заряды және массасы бойынша тиімді ажыратуға мүмкіндік береді. Осы қасиетіне байланысты бұл әдіс ядролық эксперименттік физикада зарядталған бөлшектерді идентификациялаудың ең сенімді әрі кең қолданылатын тәсілі болып табылады.
Алынған эксперименттік мәліметтерді теориялық тұрғыда түсіндіру және модельдеу мақсатында талдаулар ядролық реакцияларды есептеудің заманауи бағдарламалық құралдарын пайдалану арқылы жүзеге асырылды. Атап айтқанда, оптикалық потенциалдар негізінде серпімді және серпімсіз шашырау қималарын есептеуге арналған SPI-GENOA бағдарламалық кешені және реакция механизмін талдауға арналған FRESCO коды қолданылды.
Диссертациядағы зерттеу нәтижелерінің ғылыми жаңалығы
Зерттеу жұмысының өзіндік ерекшелігі мен жаңалығы 9Ве ядросының альфа-бөлшектер және дейтрондармен әсерлесуінен болатын реакцияларды зерттеу бойынша жаңа эксперименттік мәндер алынып, кешенді талдау ұсынылды. 9Be ядросының қозған күйлеріне қатысты серпімсіз шашыраудың БТ мәндерін байланысқан арналар әдісі (БАӘ) аясында бейнелеп, сәйкес деформация параметрлері алынды. Сонымен қатар, Ed=14.5 МэВ энергияда 9Be(d,t)8Be нейтронды тасымалдау реакциясының бұрыштық таралымдарын ұсынамыз, бұл 8Be ядросының (0+, Ex= 0.0 МэВ) және (2+, Ex= 3.04 МэВ) күйлерін қоздырады. 9Be(d,t)8Be тасымалдау реакциясы бұрмаланған толқындар әдісі (БТӘ) арқылы талданды, сондай-ақ 9Be→8Be + n және 9Be→8Be* + n  конфигурациялары үшін оңтайлы спектроскопиялық амплитудалар (СА) анықталып, әдебиеттік деректермен салыстырылып тексерілді.
Қорғауға ұсынылған негізгі қағидалар:
1. Энергиялары 7-10 МэВ/нуклон аралығында болатын дейтрондар мен α-бөлшектердің 9Ве ядроларымен әсерлесуі нәтижесіндегі серпімді және серпімсіз шашырау процестерінің дифференциалдық қималары бойынша алынған деректер қозған күйлеріндегі гало құрылымының бар екенін көрсетті.
2. Феноменологиялық оптикалық және фолдинг модельдері шеңберінде α+9Ве және d+9Ве жүйелері үшін потенциалдардың нақтыланған параметрлері алынды.
3. Зерттеліп отырған ядроның негізгі және қозған күйлері арасындағы арналық байланысты нақтылайтын 9Ве ядросының квадрупольдік деформация параметрлері орнатылды.
4. 9Be→8Be + n, 9Be→5Нe + α кластерлік құрылымдары үшін спектроскопиялық амплитудалар анықталды, олар үлкен бұрыштарда зерттеліп отырған ядроның қимасының көтерілуін дұрыс сипаттайды.
Осы жұмыстың басқа ғылыми-зерттеу жұмыстарымен байланысы Диссертациялық жұмыc BR23891530 «Қазақстандық үдеткіш кешендер базасында ядролық және радиациялық физика саласындағы кешенді ғылыми зерттеулерді дамыту» (2021-2023жж., 2024-2026жж.) тақырыбындағы ғылыми жоба аясында жасалды. 
Автордың қосқан жеке үлесі
Автор диссертациялық жұмыстың экспериментін қоюға дайындықтан бастап: нысананы жасау процесінде, экспериментті жүргізуде қатысып, эксперименттік деректерді теориялық талдау жасауды өз бетінше орындады.
Зерттеу жұмысының ғылыми және практикалық құндылығы
Диссертациялық жұмыс тақырыбы аясында жүргізілген зерттеу жұмысының ғылыми және практикалық құндылы зор. Дәлелі ретінде 9Ве ядросының дейтрондармен және α-бөлшектермен өзара әрекеттесуін 7-10МэВ/нуклон энергия аралығында зерттеп, кең бұрыштық диапазонда жаңа эксперименттік деректер алынғаны көрсетілген және олар ядролық деректер қорын толтыруға септігін тигізеді. Атап айтқанда 9Ве(d,d)9Ве, 9Be(d,t)8Be, 9Ве(α,α) 9Ве және 9Ве(3Не,α) 9Ве жүйелерінің эксперименттік қималары ядролық деректер қорына қосқан жаңа үлес болып саналып, АЭЖХА EXFOR халықаралық деректер базасын толықтырды.
Зерттеу жұмысының практикалық маңызы термоядролық технологияларда, ядролық медицина және астрофизикалық үдерістерде берилий изотоптарының атқаратын ролімен айқындалады. 
Жүмыс нәтижелерінің сенімділігі
Әлемдік ғылыми тәжірибеде дәлелденген және кеңінен танылған эксперименттік және теориялық әдістерді қолдану арқылы қамтамасыз етіледі. Эксперименттік бөлімде бөлшектерді тіркеу мен сәйкестендірудің сенімді әдістемесі ∆Е-Е – ядролық реакцияларды зерттеуде жоғары тиімділікті көрсететін әдіс. Теориялық модельдеу оптикалық және фолдинг модельдерін, сондай-ақ бұрмаланған толқындар мен байланысты арналар әдісін қолдана отырып жүргізілді, бұл реакция механизмдерінің жан-жақты сипаттамасын қамтамасыз етеді. Сандық есептеулер әлемдік ядролық физикада қабылданған FRESCO бағдарламалық кодын қолдана отырып жүргізілген. Алынған нәтижелер басқа авторлардың әдеби деректерімен жақсы келісіледі, бұл қолданылған әдістемелік тәсілдің дұрыстығын қосымша растайды және осы зерттеу шеңберінде жасалған тұжырымдардың жоғары сенімділігін қамтамасыз етеді.
Жұмыстың апробациясы
Диссертациялық жұмыс тақырыбы бойынша мәліметтер төмендегідей республикалық және халықаралық конференцияларда ұсынылып, қорғалды:
· 69th international conference "NUCLEUS-2019" on Nuclear Spectroscopy and Nuclear Structure. "Fundamental Problems of Nuclear Physics, Nuclei at Borders of Nucleon Stability, High Technologies" (Дубна);
· 36th Mazurian lakes conference on physics "Probing fundamental laws of nature with exotic nuclei and atoms" (Piaski);
· Ядролық ғылым және технология 2-ші халықаралық форумы (Алматы);
· 5th international scientific forum “Nuclear science and technologies” (Алматы)

Диссертацияның құрамы және көлемі
Диссертациялық жұмыстың құрамы: кіріспе, төрт бөлім, қорытынды және тақырыпты ашу барысында қолданылған әдебиеттер тізімі. Жұмыстың көлемі 85 беттен, 8 кестеден және 34 суретттен тұрады.

Кіріспеде диссертациялық жұмыста қарастырылған мәселелерге шолу жасалған, жұмыстың мақсаты мен өзектілігі, автордың жеке үлесі мен жұмыстың апробациясы және ғылыми жаңашылдығы көрсетілген. Сонымен қатар қорғауға ұсынылған негізгі қағидалар келтірілген.
Бірінші бөлім зеттеу тақырыбы аясында жасалған экспериментке арналған. Мұнда эксперименттік қондырғы мен оның сипаттамасы, шашырау камерасының құрылысы, бөлшектерді тіркеу әдістері жазылған. Нысана жасау, оның қалыңдығын өлшеу туралы ақпарат қамтылған.
Екінші бөлімде эксперименттен алынған деректерді теориялық талдау әдістері көрсетілген.. Олар: феноменологиялық оптикалық модель және фолдинг моделі, байланысқан арналар және бұрмаланған толқындар әдісі туралы баяндалған.
Үшінші бөлім эксперимент нәтижесінде алынған 9Ве(d,d) 9Ве процесінің қималарын өлшеу және 9Ве(d,t) 8Ве реакциясын талдауға арналған. Оптикалық және фолдинг потенциалдарының жақсы сипаттайтын, оңтайлы мәндері мен спектроскопиялық факторлар келтірілген.
Төртінші бөлімде 9Ве(α,α) 9Ве және   9Ве(3Нe,3Нe) 9Ве дифференциялдық қималарына теориялық талдау жасалған. Оңтайлы потенциалдар параметрлері ұсынылған.
Қорытындыда диссертациялық жұмыс негізінде атқарылған зерттеулің негізгі нәтижесі тұжырымдалды.


1 ТӘЖІРИБЕ ҚОНДЫРҒЫСЫ МЕН ӘДІСТЕМЕСІ

1.1 У-150М үдеткіші, УКП-2-1 сызықтық үдеткіші және олардың негізгі параметрлері
Диссертациялық жұмыстың тақырыбы аясындағы тәжірибелік жұмыстар Қазақстан Республикасының Ядролық физика иститутында орналасқан У-150М изохронды циклотронында жүзеге асырылды [11]. Аталған үдеткіште α-бөлшектер 25-50 МэВ, 3Не иондары 18,6-61,8 МэВ және дейтрондар 12,5-25МэВ диапазонында үдетіледі.
Зарядталған бөлшектер үдеткіштің орталық бөлігінде орналасқан ион көзінде тиісті газды енгізу нәтижесінде пайда болатын электр разряды арқылы түзіледі. Бөлшектердің үдетілу процесі магниттің диаметрі 1,5 м болатын полюстерінің арасындағы аймақта, дуанттар арасынан бірнеше рет өту барысында іске асады. Эксперимент жүргізу кезінде ион көзінің үздіксіз әрі тұрақты жұмыс істеуіне, бөлшектер шоғының токтық сипаттамаларына және оның нысанаға дәл бағытталуына айрықша мән беріледі. Шоқтың уақыттық және кеңістіктік параметрлерін дәлдеу өлшеу кезінде пайда болатын кедергілерді төмендетіп, тіркеу электроникасының сенімді жұмысын қамтамасыз етті [6, с. 15].
Шоқ энергиясын және оның энергия бойынша таралуын анықтау мақсатында ядролық процестер зертханасының шашырау камерасында орнатылған жұқа алтын нысана қолданылады. Осы нысанада серпімді шашыраған бөлшектердің энергетикалық спектрлері тіркелді [12]. Бұл тәсіл шамамен 10ᵒ-қа дейінгі кіші бұрыштыр аймағында өлшеулер жүргізуге мүмкіндік беріп, бұрыштық шашырауға байланысты қателіктерді және нысана қалыңдығын анықтаудағы белгісіздіктерді азайтуға көмектесті. Энергия шкаласын дәл калибрлеу үшін құрамында америций мен кюрий изотоптары бар үштік альфа көз пайдаланылды [13].
Жүргізілген эксперименттердің дәлдігі жоғары деңгейде, бұлай айтудың себебі:энергияның абсолюттік мәнін анықтаудағы салыстырмалы қателік 1%- дан аспайды, ал шоқ энергиясының таралуы 30 кэВ шегінде болды. Бұл мән толық энергетикалық шашыраудың негізгі үлесін құрайды. 
Қысқаша айтқанда шоқ параметрлері; импульсінің ұзындығы мен жиілігінің ыңғайлы режимде таңдалған, бұл өз кезегінде электрондық құрылғылардың жүктемесін азайтуға жол ашты. 
Үдетілген иондар шоғы циклотроннан 24 м қашықтықтағы шашырау камерасына арнайы тасымалдау жүйесі арқылы жеткізіледі. Жеткізілу сызбасы төменде (1-сурет) көрсетілген [14]. Квадруполь линзалар кешені, айырғыш, екі бұру элементі мен екі көздеу магниті, коллимациялау жүйесі бірігіп тасымалдау жүйесін құрайды. Жүйедегі барлық құрылғылардың үйлемді жұмысынан иондар шоғы нысанаға дәл жеткізіледі. Шоқ диаметрі 4мм-ден аспайды, ал бағытының ауытқуы 0,5-тен үлкен емес. Сонымен қатар, құрылғылардың дұрыс орнатылғандығы оптикалық әдіспен және экрандар арқылы тұрақты түрде бақыланып отырады [6, с. 16].

Сурет 1 – Тасымалдау жүйесі арқылы шоқтың шашырау камерасына жеткізілуінің сызбасы

Ядролық құрылымды зерттеуге арналған тәжірибелік қондырғыларға келесі талаптар қойылады: бөлшектердің энергиясы мен ұшу бағытын дәл өлшей алу, тіркейтін бөлшектердің түрін сенімді түрде ажырату, кең ауқымды бұрыштық диапазонда өлшеу жүргізу [15, 16]. Осы талаптар орындалса ядролық процестерді дәл әрі толық зерттеуге болады.
Негізгі сипаттамалары: 
Үдетуші магниттің диаметрі – 1,5 м.
ЖЖ өріс деңгейі – 9,2-18,5 МГц. 
Бөлшектердің энергиясы:
Протондар – 6-30,3 МэВ.
Дейтрондар – 12,5-25 МэВ.
Гелиондар – 18,6-61,8 МэВ.
Альфа бөлшектер – 25-50МэВ.

УКП-2-1 сызықтық үдеткішінің басты параметрлері
УКП-2-1 – инертті газдардың иондарын үдетуге арналған арнайы сызықтық үдеткіш. Оның сызбасы 2-суретте көрсетілген. Бұл қондырғы тандемді болып келеді, яғни бір жоғары кернеу көзінен қоректенсе де, бір-бірінен тәуелсіз екі ион тасымалдау арнасы бар. Үдеткіштің жұмысы Кокрофт-Уолтон типіндегі генеторға негізделген. Ол иондарды үдетуге қажет кернеуді жүздеген кэВ-тан мың кэВ-қа дейін өзгертуге мүмкіндік береді. Кернеу тұрақты болып тұруы үшін арнайы тұрақтандыру жүйесі қолданылады: ол кернеу өзгерісін бақылайды да, қажетті сигналдарды генератордың қорек көзіне жіберіп отырады. Соның арқасында үдеткіш дәл, тұрақты әрі сенімді түрде жұмыс істейді [15, б. 23].

Сурет 2 – Сызықтық үдеткіште шоқтың тасымалдануы

Ауыр иондармен жұмыс жүргізуге арналған инжектор келесі негізгі элементтерден құралады: ион көзі; Фарадей цилиндрі; шоқты қалыптастыру жүйесі; масса талдаушы; электростатикалық түзеткіш.
Цезиймен жабылған ион көзі токты 60мкА-ге дейін арттыруға мүмкіндік береді. Масса-талдау бөлімі қос фокусты оптикасы бар және диафрагмалық жүйемен толықтырылған 45̊ бұрылыс жасайтын магниттен тұрады [15, б. 23].
Жеңіл иондарға арналған инжектордың құрамы: иондық көз; шоқты алдын ала қалыптастыру жүйесі; электрондарды ауытқыту приборы; бейтараптандыруға арналған газдық нысана және Фарадей цилиндрі.
Бұл типтегі ион көзі токты 100 мкА-ге дейін жеткізе отырып, Н1-, Не+, Хе+ иондық шоқтарын алуға мүмкіндік береді. Екі инжектордан шығатын бөлшектердің энергиясы 30-40 кэВ аралығында болады [15, б. 23].
Үдеткіштің жоғары кереулі бөлігі қауіпсіздік пен тұрақтылық үшін азот газымен толтырылған арнайы бактың ішінде орналасқан. Үдету жүйесі көлденең бағытта тұрған 4 түтіктен тұрады. Бұл түтіктер мен газ арқылы зарядталатын нысаналардың осьтері бір-бірне дәл түспей тік бағытта шамамен 20 мм-ге ығысқан.
Бір жоғары кернеу көзінен қоректенетін, бірақ бір-бірінен тәуелсіз екі тасымалдау арнасын қолдану протон шоғын біркелкі энергиямен алуға, сондай-ақ ток күші аз болған жағдайда ауыр иондар шоғын тұрақты түрде ұстауды қамтамасыз етеді [17].
Бөлшектер шоғын тасымалдауға арналған жүйелердің жалпы конфигурациясы бірнеше өзара үйлестірілген функционалдық тораптардан құралады. Олардың негізін электростатикалық квадрупольді линзалардың дублеті, шоқ параметрлерін талдайтын әрі оның траекториясын дәл бағыттайтын магниттік элементтер, сканерлеу модульдері және нысана камералары құрайды. Нысана камерасының ерекшеліктері – екі тәуелсіз шоқты біркелкі пайдалана отырып нысана бір уақытта сәулелендіру мүмкіндігі, бұл күрделі, көпарналы зерттеулерді жүзеге асыруға мүмкіндік ашады.
1988 жылы іске қосылған жаңа тасымалдау арнасы (2-сурет) үлгілерді бұзбай зерттеуге арналған әмбебап жүйе ретінде жасалды. Бұл жүйе тәжірибе кезінде бір мезгілде бірнеше түрлі сәулелер мен бөлшектерді тіркей алады: екінші реттік рентген сәулелерін, гамма-сәулелерді және кері шашыраудан пайда болатын бөлшектерді. Соның арқасында алынатын ақпарат көлемі артады [15, б. 24].

1.2 Эксперименттік шашырау камераларының сипаттамасы
У-150М циклотронның шашырау камерасы – иондық шоқтың затпен өзара әрекеттесуін зерттеуге арналған арнайы цилиндрлі вакуумдық қондырғы. Камераның ішінде зерттелетін жұқа нысана орналастырылады. Осы зерттеу жұмысы Төменгі энергиялы ядролық реакциялар зертханасына тиесілі және жүргізілетін тәжірибелерде негізгі тіркеу элементі ретінде пайдаланылады. Камерада ядролық реакция өнімдерін кең бұрыштық диапазонда тіркеуге мүмкіндік береді, атап айтқанда 50-тан 1600-қа дейінгі аралық. Зерттеу жұмысы жүргізілген камераның сызбасы 3-суретте келтірілген. 
Суретте бейнеленгендей, шашырау камерасы негізгі жұмыс аймағы және қосымша секциядан тұрады. Негізгі бөлікте бұрыштық позициялауға арналған тәуелсіз жетектерге бекітілген детекторлық телескоптар орналасқан. Жақын телескопта нысанаға қатысты қашықтықты өзгертуге болатын механизм орналасқан, ол орта және үлкен бұрыштарды қамтиды. Ал алыс телескоп нысанадан қашық орналасқан, кіші бұрыштарда өлшеу жүргізуге қажет. 
Фондық сәулеленудің детекторларға әсерін төмендету мақсатында Фарадей цилиндрі және оған жалғанған тасымалдаушы түтік жаңартылған. Түтіктің диаметрі 19 см дейін ұлғайтылуы иондардың тасымалдау қабырғасына соқтығысу мүмкіндігін азайтып, шоқ тұрақтылығы мен өлшем дәлдігін жақсартады [15, б. 27].
Шоқтың нысанаға дәл түсуін қамтамасыз ететін кіріс коллиматоры орнатылған. Коллиматор диаметрі 3 мм және камерадан 440 мм қашықтықта тұр. Нысаналық модульдің арнайы ұстағышпен жабдықталуы: нысананы шоққа қатысты орнын дәл келтіруге, қалыңдығын есептеуге және тәжірибе кезінде периодты бағалау жасауға мүмкіндік береді.
Шашырау камерасын дәлдеу жұмыстары лазер көмегімен жүргізілді. Орнату барысында коллиматор, нысаналық түйін, телескоптар және Фарадей цилиндрі тасымалдау жүйесінің геометриялық осіне сәйкестендіріліп жасалды. Ал алыс телескопқа горизонталь түрде монтаж тақтасы орнатылған.

1, 3 – бір-бірінен тәуелсіз қадамдық қозғалтқыштан қоректенетін сақиналар, 2 – нысана, 4, 5, 7, 8 – 3 және 1 – сақиналарына бекітілетін ΔЕ-Е детекторлаар телескоптары, 6 – бақылау детекторы

Сурет 3 – Изохронды У-150М үдеткішінің шашырау камерасы

Зерттелетін нысана камераның орталық бөлігінде орнатылған көппозициялы ұстағышқа орнатылады. Бұл бірнеше нысананы кезекпен пайдалануға мүмкіндік береді. Камераның конструкциясы мен өлшеу геометриясының өзгертілу мүмкіндігі ядролық реакция қималарын жоғары дәлдікпен анықтауға септігін тигізеді. Осы қасиеттерінің арқасында қондырғы кең бұрыштық диапазонда жүргізілетін эксперименттерде тиімді әрі сенімді құрал ретінде қолданылады.
Эксперимент арқылы ядролық реакциялар физикасын зерттеу шашырау бұрыштарының кең диапазонында серпімді және серпімсіз шашыраулардың қималарын, ядролық реакциялардың бұрыштық таралымдарын зерттеуден басталады [18]. Кіші бұрыштар аумағында реакция қималарын прецизионды өлшеу спектроскопиялық S-факторлады дәл өлшеу үшін керек. 
УКП-2-1 үдеткішіндегі шашырау қималарын өлшейтін шашырау камерасының сипатамасы.
Радиациялық қарпуды зерттеуге арналған эксперименттік қондырғының сызбасы 4-суретте көрсетілген және ол төмендегідей сипатқа ие: бірінші коллиматордан шоқ екінші коллиматорға өтіп, нысанаға шоғырланады. Нысана екінші коллиматордан 80 см қашықтықта орналасқан. Коллиматор цилиндр пішінді, оның өлшемдері: диаметрі 8 см, биіктігі 10 см, қабырғасының қалыңдығы 0,15 см. 
Камераның жоғары бөлігіне орнатылған қосымша сорғы мен азоттық тұзақ, сонымен қатар металл тығыздауыштардың қолданылуы нысана майында түзілетін көміртекті қалдықтың әсерін толықтай дерлік жоюға мүмкіндік береді (5-сурет). Нысанады сумен салқындатуға арналған герметикалық түтікшелері бар алынбалы фланец, кварц терезелі жылжымалы штоктың сыртқы тұтқасы шоқ кескінін бақылап, нысанаға дәл шоғырландыруға мүмкіндік береді [15, б. 28].

Сурет 4 – Тәжірибелік қондырғы сызбасы

Сурет 5 – Тәжірибелік қондырғының шашырау камерасы

Металлкерамикалық фланецтер арасында орналасқан екінші коллиматорға сәулелену кезінде екінші ретті электрондар шығынын азайту үшін 300В кернеу беріледі. Нысана камерасының жерден және қондырғының басқа бөліктеріне оқшау орналасуы шоқ тогы 100нА-15мкА аралығында болғанда зарядты шамамен 3% дәлдікпен жинауды мүмкін етеді.

Кесте 1 – Үдеткіштердегі шашырау камераларының негізгі параметрлері

	Үдеткіш
	Кіріс коллиматоры

	
	Бірінші кесетін диафрагма, d1, мм
	Екінші кесетін диафрагма, d2, мм
	Қашықтық L= d1-d2, мм
	Қарсы шашыратқыш диафрагма dр, мм
	dр және d2, арасындағы қашықтық ldр мм
	d2 және нысана lМ, арасындағы қашықтық
lМ=dМ-d2, мм

	У-150М
	3 мм
	3 мм
	440 мм
	4 мм
	100 мм
	220 мм

	УКП-2-1
	1,5 мм
	1,5 мм
	420 мм
	2,5 мм
	100 мм
	210 мм

	Удеткіш
	Коллиматор «нысана-детектор»

	
	Нысанадағы шоқ дағы dМ, мм
	Детек
тордағы диафрагма dд, мм
	нысана және детектор арасындағы қашықтық lМд, мм
	Кіріс коллиматорының бұрыштық анықталмағандығы
±δθколл, град
	«нысана-детектор» жүйесінің бұрыштық анықталмағандығы ±δМд, град
	Спектрометрдің толық бұрыштық анықталмағандығы
±δθСп, град

	У-150М
	1,5 мм
	2 мм
	240 мм
	±0,3
	±0,2
	±0,5

	УКП-2-1
	1,5 мм
	1,5 мм
	240 мм
	±0,3
	±0,2
	±0,5



1-кестеде, жоғарыда баяндалған тәжірибелік қондырғылар мен олардың шашырау камераларының параметрлері көрсетілген.

1.3 Бөлшектерді тіркеу және сәйкестендіру
Диссертациялық жұмыстағы экспериментте У-150М циклотронында реакция өнімдерін тіркеу және сәйкестендіру жүйесі (Е÷Е) әдісіне негізделген (6-сурет). Бұл әдіс зарядталған бөлшектің энергия шығынын және оның толық кинетикалық энергиясын бір уақытта өлшеуге мүмкіндік береді. Әдістің іргетасы болып ұшып келген зарядталған бөлшектің энергиясын оның заттағы меншікті иондануымен байланыстыратын Бете-Блох теңдеуі саналады:

							(1.1)

мұнда k – бөлшектің түрінен тәуелділігі аз, тұрақты шама;
M және z ұшып шығатын бөлшектердің сәйкесінше массасы мен заряды. Бұл қатынастан көретініміз толық кинетикалық энергия мен энергия шығыны өлшенген уақытта әрбір бөлшек координаттық кеңістікте өзінің гиперболасының бойында жататынын көреміз [15, б. 28]. 

[image: d+9Be_14MeV_copy]

Сурет 6 – Бір және екі зарядты бөлшектердің локустары, Е÷Е таралуы

1Н - 4Н жеңіл ядролар үшін Mz2 көбейтіндісі дискретті түрде 1-16-ға дейін өзгереді. Бұл дегеніміз-сәйкестендірудің сенімді параметрі болып табылатынын білдіреді. Экспериментте қолданылатын детекторлардың энергетикалық рұқсат етілуі 25-50кэВ. 
Ал бөлшектердің толық энергиясын өлшеу үшін тежеу детекторлары қолданылды. Олар да ORTEC фирмасының аса таза кремний детекторлары, қалыңдығы 0,5-2 мм аралығында болады [19, 20].
Зерттеу тақырыбы бойынша жасалған эксперименттік деректерді өңдеу, есептеу жұмыстары төменгі энергиялы ядролық реакциялар зертханасында жасалды [21, 22].
[bookmark: _GoBack]7-суреттегі сызбадан көріп тұрғандай негізгі өлшеу желісінде детекторлардан келіп түскен сигналдар алдын-ала күшейткіштерде және спектрометриялық күшейткіштерде өңделеді. Күшейтілген сигналдар бірарналы талдаушыларға беріліп, белгілі бір энергия диапазонында іріктеледі. Одан әрі сигналдар сәйкестендіру сызбасына түсіп, уақыт бойынша сәйкес келген оқиғалар аналогты-сандық түрлендіргіштерге жіберіледі.

ПУ - алдын-ала күшеейткіш; СУ - спектрометриялық күшейткіш; ОА - бірарналы талдаушылар; СС - сәйкестену сызбасы; АЦП - аналогты-сандық түрлендіргіш; КК - крейт бақылаушыысы; ЦФ - Фарадей цилиндрі; ИТ - тоқ интеграторы

Сурет 7 – ΔЕ-Е әдістемесінде қолданылған электрониканың блок-схемасы

Аналогты-сандық түрлендіргіште сигнал амплитудасы сандық кодқа айналдырылып, тіркеу жүйесінің жадына сақталады. Осылайша әрбір бөлшек үшін ΔЕ және Е мәндері бір уақытта сақталады. 
Екінші өлшеу желісі эксперименттің тұрақтылығын бақылау үшін қолданылады. Мұндағы өлшеу шоққа қатысты 30о градус бұрышта орналасқан спектрометр арқылы нысанадан серпімді түрде шашыраған бөлшектерді тіркеу арқылы жүзеге асырылады. Бұл мақсатта кремний негізінде жасалған беттік-тосқауыл детекторы пайдаланылады. Бұл әдіс шоқ тоғының өзгерістерін үздіксіз бақылауға, сондай-ақ шоқ қарқындылығының кеңістікте қалай таралатынына қарай нысананың қалыңдығындағы айырмашылықтарды анықтауға мүмкіндік береді. Детектордан шыққан сигналдар күшейтіліп дискриминатор арқылы қайта есептеу жүйесіне жіберіледі. Мониторлық арнадағық тіркелген импульстар санының ток интеграторымен қатынасы автоматты түрде бақыланып отырады. Бұл қатынастың ауытқуы 1%-дан аспайтындай деңгейде сақталды [15, б. 34].
Үшінші өлшеу жүйесі экспозиция уақытында нысанадан өткен барлық бөлшектердің жалпы санын анықтау үшін пайдаланылды. Желі шашырау камерасынан шамамен 1 м қашықтықта орналасқан Фарадей цилиндрінен тұрады. Ол арқылы өткен бөлшектердің барлығының қосынды зарядын тіркейді. Заряд мәні белгілі тұрақтысы бар есептеуіш арқылы анықталады.
Импульстер санын зарядқа айналдыру үшін наноамперметрмен қосылған ток интеграторы қолданылды [23]. Өлшеулерде зарядқа қатысты сызықтық тәуелділік көрсететін ORTEC фирмасының тоқ интеграторы пайдаланылды, бұл алынған нәтижелердің дәлдігін арттырады [15, б. 34]. 

1.4 Нысананы дайындау әдісі және қалыңдығын өлшеу
Диссертациялық жұмыс барысында жасалған экспериментте нысана ретінде өздігінен тірек болатын берилийдің жұқа фольгасы қолданылды. Нысананың тазалығы 99% және қалыңдығы 330 мг/см2. Нысананы даярлауда ионды-плазмалық әдіс қолданылған. Бұл әдіспен берилий нысанасын, яғни берилий жұқа фольгасын дайындау шашыраған металдың тұнуы арқылы фольга қалыптастыруға негізделген.
Біздің жағдайымызда болаттан жасалған төсеніште берилийді магнетрондық әдіспен тұндырған, одан кейін төсенішті еріту арқылы еркін өздігінен тірек болатын берилий ультражұқа фольгасы алынған. 
Магнетронды ионды-плазмалық бүрку технологиясында алынатын жабынның химиялық құрамы мен құрылымдылық ерекшеліктері тікелей бүркуге қолданылатын нысананың сапасына байланысты. Шашыраған материалдың тұнуы нәтижесінде қалыптасатын жабынның құрамы нысана құрамына жақын болғандықтан, берилийден жоғары сапалы нысаналар даярлауға ерекше ден қоюымыз керек [24, 25].
Зерттеуде негізгі элементтің мөлшері 99% болатын, екі мәрте вакуумдық айдау әдісімен тазартылған берилий нысаналар қолданылды. Әртүрлі қоспа мөлшері бар металдардан алынған фольга үлгілерінің көрсіштерін салыстырғанда бериилийдегі қоспалардың мөлшері азайған сайын, алынатын нысананың сапасы артатыны анықталды.  
Зерттеу жұмысында қолданылған нысананы жасаудағы материалдың қоспасы аз болу мақсатында тазартудан өткізілді, тығыз пластиналар түрінде конденсат алу арқылы, жылытылатын изотермиялық субстратқа вакуумда айдау және фракциялық айдау әдістері арқылы жүзеге асырылды. Нәтижесінде алынған берилий нысана жасау үшін механикалық өңдеуден өткізілді. Нысана дайындауға арналған пластиналардағы қоспалардың құрамы анықталып, ондағы ауыр, сирек және радиоактивті эелементтер үшін 0,0001% шамасынан аспайтыны белгіленді, бұл магнетрондық бүрку жүргізу үшін өте қолайлы болып саналады 26. Төменде келтірілген 2-кестеде пластинадағы қоспалар құрамы келтірілген.
Қоспалардың өте аз мөлшердегі көрсеткішіне қол жеткізу үшін магнетронды типтегі титан орнатылған арнайы құрылғаы қолданылды. Оған қоса, жұмыс камерасында май буларының парциалды қысымын төмендету үшін камера мен диффузиялық сорғы арасында криогендік тұзақ орнатылды.

Кесте 2 – Бериллийдегі кейбір қоспалардың құрамы
	Элемент
	Al
	Si
	S
	Cl
	Cr
	Mn
	Fe
	Zn
	Ti
	Mo
	Sb
	J
	Ba
	W

	Құрамы,
мас. %104
	
10
	
10
	
2
	
4
	
3
	
2
	
4
	
5
	
4
	
4
	
1
	
1
	
1
	
2

Сурет 8 – Берилий фольгасының микроқұрылымы

8-суретте, берилий нысанасы магнетронның тұрақты тоқты режимінде жұмыс істеуіне бейімделіп жасалды. Нысаналардың геометриялық өлшемдері мен бет сапасы разрядтың тұрақтылығын қамтамасыз етуге және доғалық разрядтың пайда болуын азайтуға бағытталған. Нысаналардың біртекті және таза болуы бүрку процесінің тұрақты өтуіне және фольга қалыңдығының біркелкі болуына мүмкіндік береді 27, 28.
Нәтижесінде, зерттеу барысында қолданылған магнетронды ионды-плазмалық бүрку технологиясы арқылы алынған жоғары тазалықты берилий нысанасы алынды, толығырақ 29-34 жұмыстарында баяндалған.
Алынған нысананың қалыңдығы аналитикалық өлшеу (взвешивание) арқылы анықталды.

1.5 Эксперимент нәтижесінде алынған деректерді өңдеудің әдістемесі
Эксперименттік деректерді өңдеу бірнеше кезеңнен тұрады. Ең алдымен спектрлерді энергетикалық калибрлеу, фонды ескере отырып, спектрдағы пик ауданын есептеу, ядролық процестердің дифференциалдық қималарын және өлшеудегі қателіктерін лабораториялық координаттар жүйесінде (л.к.ж.) есептеп, кейіннен орталық массалар жүйесіне (о.м.ж.) көшу.
Бөлшектердің ядролармен әсерлесуінің дифференциалдық қималары төмендегі өрнек арқылы есептеледі:

	
	(1.2)



мұнда N –  бұрышындағы бөлшектер саны;
А – ядроның массалық саны;
k1 – құрылғының қателік коэффициенті;
k2 – нормалау тұрақтысы;
NИНТ – интегратордың есептеу саны;
Ω – денелік бұрыш
C – нысананың салыстырмалы құрамы;
η – интегратор тұрақтысы;
dэфф – шоқтың φ бұрышында орналасқан нысананың эффективті қалыңдығы.
Дифференциалдық қималардың абсолютті қателігі жанама өлшеулер қателігі ретінде алынады және лаборраториялық координаттар жүйесінде абсолютті қателік төмендегі (1.3), (1.4) формуламен есептеледі:

	

	(1.3)



мұнда δЛЖ – салыстырмалы орташа квадраттық қателік және ол төмендегі қатынас арқылы алынады:

	
	(1.4)



мұнда δN, δNИНТ, δΩ,  δdэфф, δС – салыстырмалы қателіктердің шамасы.
Бұл қателіктердің ең көп үлесін құрайтындары:
а) статистикалық қателіктер , шамамен 1-3% құрайды;
ә) δdэфф –нысана қалыңдығын анықтаудағы қателіктер, шамамен ˂5%;
б) δС – интеграторды калибрлеу қателігі 1%.
Қалған қателіктердің қосындысы шамамен 1% құрайды, ал толық қателіктер қосындысы 10%-дан аспайды.
Әрі қарай лабораторялық координаттар жүйесінен орталық массалар жүйесіне шамаларды түрлендіреміз, ол белгілі кинематикалық қатынастар негізінде орныдалады; толығырақ [35, 36]:

	

	(1.5)

мұнда a, b, A, B, – A(a,b)B реакциясындағы бөлшектердің массасы;
ϴ – реакция энергиясы;
Еб – атқыланатын бөлшектердің энергиясы. Осы өрнектерден қималардың салыстырмалы орташа қателіктері массалар центрі жүйесінде келесі (1.8), (1.9) формуламен есептелетіні шығады:

	
	(1.8)



мұнда

	
	(1.9)



мұнда ΔϴЛЖ, ΔЕЛЖ, Δϴ – ұшып шыққан бөлшектерді тіркеу бұрышын, шоқ энергиясын, реакция энергиясын анықтаудағы абсолют қателіктер.


2 ЯДРОЛЫҚ ПРОЦЕСТЕРДІ ТЕОРИЯЛЫҚ СИПАТТАУ НЕГІЗДЕРІ

2.1 Шашырау теориясы
Бұл бөлімде шашырау теориясы туралы қысқаша ақпарат беріліп, оның ішінде серпімді шашырау теориясына ерекше назар аударамыз, толығырақ [37] еңбекте қарастырылған. Ядро мен бөлшектің әсерлесуінің серпімді шашырауы немесе екі ядроның (А және В) шашырау процесі А(В,В)А түрінде бейнеленіп, Шредингер теңдеуін шешу нәтижесімен сипатталады:

	

	(2.1)



мұнда μ жүйенің массасы. Потенциал  екі бөліктен тұрады, олар: кулондық потенциал және күрделі ядролық потенциал. -толқындық функциясы түсетін жазықтық пен шашыраған сфералық толқындардың қосындысы деп саналады.

	

	(2.2)



мұнда k – толқындық сан;
 – шашырау амплитудасы (9-сурет).

а – түскен толқын; ә – толқынның сфералық шашырауы

Сурет 9 – Түскен толқын және сфералық шашыраған толқын

Белгілі бір уақыт бірлігінде түсетін бөлшектердің ағынына кеңістік бұрышының қатынасынан шыққан бөлшектер саны ретінде дифференциялды шашырау қимасын есептеуге болады. Ол төмендегідей өрнектеледі:

	

	
(2.3)



2.2 Серпімді шашырау

2.2.1 Ядролық потенциалдағы серпімді шашырау 
Егер, сфералық симметриялы потенциал қарастырсақ, қозғалыстың тұрақты шамасы ретінде жүйенің бұрыштық импульсі қарастырамыз. Бұдан шығатыны: толқындық функцияны бұрыштық моментпен сипаттап, оның радиалды және бұрыштық бөліктерін ажыратып, қарастырамыз:

	

	(2.4)



Бұл (2.4) формуладан көріп тұрғанымыздай, бөлшектің әрбір моменті шашырау процесіне бір-бірінен тәуелсіз түрде қатынасады. Демек Шредингер теңдеуінің радиалды түрі келесі өрнекпен сипатталады:

	

	
(2.5)



мұнда  бұл lℏ бұұрыштық моментпен қозғалатын бөлшектің орташа қозғалыс кедергісі.
Қысқаша айтқанда, бұрыштық моменті бар бірнеше толқындық функциялардың орталық потенциалмен өзара әрекеттесуін жалпы шашырау процесі деп пайымдауға болады.
Серпімді шашырау жағдайында асимптотикалық шек (2.4) теңдеуін жуықтауға әкеледі.

	
	(2.6)



Бұрыштық момент егер бөлшектің ішкі спині жоқ деп есептесек сақталады. Онда ядролық потенциалдың шашырау амплитудасын төмендегі формуламен есептейміз:

	

	(2.7)



мұнда  – Лежандр полиномдары; 
Sl  – шашыраудың унитарлы матрицасы, Al  және δl шашырау фазалары арқылы сипатталады.

	

	(2.8)



Нақты потенциалды қарастырсақ: Al шашырау коэффициенті парциал толқынның амплитудасының төмендеуін бейнелейді. Егер шашырау коэффициенті бірге тең болса, амплитуда өзгермейді. Al˂1 күрделі потенциалдардың шағылысу коэффициенті. δl –бұрыштық ығысу. Ядролық потенциал болмаса, барлық фазалық ығысу нөлге тең, тартылыс потенциалы оң ығысу, тебілу потенциалы теріс ығысуға себепкер.

2.2.2 Кулондық потенциалдағы серпімді шашырау
Зарядталған бөлшектердің серпімді шашырауын қарастырғанда, олардың арасында әсер ететін электромагниттік күштер толқындық функцияның асимптотикалық мінез-құлқына елеулі өзгеріс енгізеді. Кулондық потенциалдың алыс қашықтықтарға дейін сақталуы стандартты еркін бөлшек үшін қолданылатын шекаралық шарттардың жеткіліксіз болуына алып келеді. Осы себепті асимптотикалық аймақта толқындық функцияға арнайы қосымша шарт енгізіледі:

	

	(2.9)



бұл шарт нәтижесінде жазық толқын фазасы радиалдық координатаның логарифмдік функциясы арқылы түрленеді және ол Зоммерфельд параметрімен сипатталатын шамаға тәуелі болады. Аталған түрлендірудің нақты түрі келесі теңдеумен анықталады.

	

	(2.10)



Кулондық түзетуді ескере отырып, бастапқыда алынған (2.6) теңдеудегі толқындық функцияны қайта жазамыз. Бұл өрнектегі толық шашырау  амплитудасы электромагниттік және ядролық өзара әсерлесудің ықпалын қамтиды.

	



	(2.11)



Шашыраудың электромагниттік табиғатын сипаттайтын Кулондық амплитуда жеке түрде бөлініп көрсетіледі және ол төмендегі формуламен сипатталады:

	

	(2.12)



Ал қысқа әсер ететін ядролық күштерге сәйкес келетін шашырау амплитудасы келесі өрнекпен анықталады:

	

	(2.13)



Кулондық потенциал әсерінен пайда болатын фазалық ығысу шашырау амплитудасының бұрыштық құрылымына тікелей ықпал етеді. Электромагниттік әсерлесудің осы фаазалық түзетуі амплитудаға байланысты өзгерген түрі келесідей:

	

	(2.14)



Кулондық өзара әсерлесудің аймағы шексіз болғандықтан, ядролық шашырау амплитудасын сипаттайтын бұрыштық моменттер бойынша қосынды барлық мүмкін мәндерді қамтиды, яғни 0-ден шексіздікке дейін:

	

	(2.15)



Осының нәтижесінде екі ядро арасындағы серпімді шашыраудың дифференциалдық қимасы электромагниттік және ядролық әсерлесуді толық ескеретін түрде алынып, соңғы нәтижесі келесі теңдеумен өрнектеледі.

	

	(2.16)



Серпімді шашырауды дифракциялық құбылыстармен салыстыру
Ядролардың серпімді шашырау құбылыстарын толқындық көзқарас тұрғысынан қарастырғанда, оның бірқатар қасиеттері оптикалық дифракциямен ұқсас екені байқалады. Бұл ұқсастық әсіресе шашырау шашырау процестерін геометриялық емес, толқындық механизм ретінде сипаттауға мүмкіндік береді. Осы бөлімде дәл осы физикалық параллель талданып, оптикалық модельдермен формальды ұқсастықтар көрсетіледі. Талдау барысында есептеулерді күрделендіретін арнайы оптикалық жуықтаулар қарастырылмайды [38]. 
Шашырау процестерін сипаттау үшін атқыланатын бөлшек пен зерттелетін ядро арасындағы өзара әсерлесу белгілі бір шекті қашықтықта ғана іске асады деп қабылданады. Бұл шек өзара әсерлесу радиусы ретінде енгізіледі және ол  екі ядроның геометриялық өлшемдерінің қосындысы ретінде енгізіледі және ол екі ядроның геометриялық өлшемдерінің қосындысымен анықталады. Басқа сөзбен айтқанда, бөлшек ядро бетіне белгілібір қашықтыққа дейін жақындағанда ғана серпімді шашырау жүзеге асады. Осы шартты негізге ала отырып, шашырау бұрышы мен Зоммерфельд параметрі арасындағы функционалдық тәуелділік анықталады:

	

	(2.17)



мұндағы шамалар жанама траекториясымен қозғалатын бөлшектің бұрыштық моментін және сәйкес шашырау бұрышын сипаттайды. Мұндай траекториялық жағдай көрнекі түрде 10-суретте берілген. 10-суретте атқылайтын бөлшектің нысана ядросына белгілі бір дәлдік параметрімен жақындауы және одан кейінгі қозғалыс бағыты бейнеленген. Бұл жуықтауда дәлдік параметрі екі ядро арасындағы ең жақын арақашықтық ретінде физикалық мағынаға ие болады.

Сурет 10 – Бөлшектерлің әртүрлі шашырауының классикалық траекториясы

Салыстырмалы түрде қарастыру үшін суретте шашыраудың өзге де мүмкін болатын механизмдері көрсетілген. Олардың қатарына кулондық өрістің ғана әсерінен болатын шашырау, ядролық күштер басым болатын жағдай, сонымен қатар бөлшектің толық жұтылуы немесе синтез реакциясына алып келетін жағдай жатады. Бұл әртүрлі режимдер шашырау механизмінің табиғатын айқын түсіндіруге мүмкіндік береді.
Жанама траекториялық модельді негізге ала отырып, серпімді шашырау процесін екі негізгі режимге бөлуге болады:
1) дәлдік параметрі өзара әсерлесу радиусынан кіші болғанда. Мұндай жағдайда атқылайтын бөлшек ядро-нысана тарапынан жұтылады. Егер бөлшектің бастапқы күйі жазы толқынмен сипатталса, бұл процес толқынның мөлдір емес дөңгелек кедергімен әрекеттесуіне ұқсас болады.Алынған шашырау суреті Фраунгофер дифракциясына сәйкес келеді. Бұл режим кулондық өрістің әлсіздігімен сипатталады, яғни бөлшек траекториясы айтарлықтай бұрмаланбайды 11а-сурет;
2) кулондық өрістің әсері күшейіп, атқылайтын бөлшектің траекториясы едәір ауытқиды. Бұл жағдайда шашырау сипаты Френель дифракциясына тән болады. Оптикалық аналоогия тұрғысынан алғанда, бұл жарық көзі мен бақылау нүктесінің шектеулі қашықтықта орналасуымен сипатталады. Бұл жағдайдың көрінісі 11ә-суретінде бейнеленген. 

Сурет 11 –Фраунгофер (а) жене Френель (ә) дифракциясына сәйкес келетін дифракциялық көріністер

Осылайша, серпімді ядролық шашырауды дифракциялық құбылыстармен салыстыру оның толқындық табиғатын тереңірек түсінуге мүмкіндік береді және шашыраудың әртүрлі режимдерін бірыңғай физикалық көзқарас аясында сипаттауға жол ашады.
2.3 Ядроның оптикалық моделі
Ядролық реакуиялардағы серпімді және серпімсіз процестердің ерекшеліктерін түсіндіру мақсатында өткен ғасырдың ортасында ядролық физикада оптикалық модель (ОМ) ұғымы енгізілді. Бұл модельдің негізгі идеясы ядролардың соқтығысуын толқындық процесс ретінде қарастыруға негізделген. Оптикалық модель ядролық реакция қималарының бұрыштық және энергетикалық тәуелділіктеріндегі осцилляциялық мінез-құлықты сипаттауға тиімді құрал болып табылады.
Оптикалық модель қатаң микроскопиялық теорияға ған асүйенбейді, керісінше эксперименттік деректермен тікелей салыстыру арқылы анықталатын параметрлерді пайдаланады. Осы себепті ол феноменологиялық болып саналады. Тәжірибелік есептеулерде ядро ішіндегі тығыздықтың таралуын шынайы сипаттайтын Вудс-Саксон түріндегі потенциал жиі пайдаланылады. Осындай модельдің көмегімен ядролық құрылымның кеңістікте таралу радиусын, беткі қабаттық дифуздылық дәрежесін, спин орбиталдық өзара әсерді, сондай-ақ оптикалық потенциалдың нақты  және жорамал бөліктерінің тереңдігін бағалауға болады.
Массалық сандары А1 және А2 болатын екі ядродан тұратын жүйенің өзара әрекеттесуін толық әрі дәл сипаттау үшін жүйедегі барлық нуклондар үшін Шредингер теңддеуін құру қажет. Бұл жағдайда әрбір нуклон қалған А1+ А2-1 нуклондар тудыратын өрісте қозғалады. Мұндай көпденелі есепті тура сандық әдістермен есептеу мүмкін емес.
Осындай қиындықты айналып өту үшін оптикалық модельдерде көпдене есебі бірденелі есепке келтіріледі. Бұл жуықтап атқыланатын бөлшектің барлық нуклондары мен зерттелетін ядро арасындағы өзара әрекеттесулер орташа орталық потенциалмен алмастырылады. Нәтижесінде жүйе келтірілген массасы болатын бір бөлшектің тиімді потенциалдық өрісте қозғалысыретінде сипатталады. Бұл жағдайда Шредингер теңдеуі келесі түрде жазылады:

Оптикалық модельдің физикалық мағынасы түскен бөлшектің ядромен әрекеттесуінің әртүрлі сценарийлерін бір мезетте ескеруімен анықталады. Бөлшек ядродан серпімді шашырауы, серпімсіз процестерге қатысуы немесе толық жұтылуы мүмкін. Бөлшекті толқын ретінде қарастырған жағдайда, бұл құбылыс классикалық оптикадағы жарық толқынының күрделі сыну көрсеткіші бар орта арқылы таралуына ұқсас сипатталады. Мұндағы сыну көрсеткішінің жорамал бөлігі жарықтың жұтылуын сипаттайтыны сияқты, ядролық жағдайда күрделі потенциалдың жорамал бөлігі серпімсіз реакциялардың ықпалын бейнелейді.
Осы аналогияға сүйене отырып, орташа ядролық оптикалық потенциал кешенді түрде төмендегідей жазылады:

мұнда V(r) – потенциалдың нақты бөлігі, олсерпімді шашырауды сипаттайды;

– жорамал бөлігі, ол түскен бөлшектің ядро ішінде жұтылуын , яғни серпімсіз процестерді ескереді.

бұл жерде V және W шамалары оптикалық потенциалдың тиісінше нақты және жорамал құрамдас бөліктерінің тереңдігін сипаттайды. Ал f(r) және g(r) формфакторлары екі ядро арасындағы арақашықтыққа тәуелді функциялар болып табылады және олар 12-суретте бейнеленген. Нуклон-нуклондық әсерлесу күштері өте қысқа қашықтықта әсер ететіндіктен, нуклон мен ядро арасындағы өзара әрекеттесуді сипаттайтын тиімді потенциалды жеке нуклондар әрекеттесуінің қосындысы ретінде қарастыруға болады. Осы себеппен Vf(r) потенциалы да ұқсас кеңістіктік сипат көрсетед.

Сурет 12 – Вудс-Саксон форм-факторы және оның туындысының екі ядро арасындағы қашықтықтан тәуелділігі

Ядро қабығында орналасқан нуклондар негізінен тек ең жақын көршілерімен ғана әсерелеседі. Ядролық күштердің қанығу қасиетіне байланысты потенциал ядроның ішкі бөлігінде шамамен тұрақты болып, ал беткі аймақта жылдам төмендейді. Потенциалдың нақты бөлігінің осындай кеңістіктік сипаты Вудс-Саксон түріндегі формфактор арқылы жақсы сипатталады. Ал жорамал бөліктің формфакторы түскен бөлшектің энергиясына айтарлықтай тәуелді болады.
Төменгі энергияларда, шамамен бірнеше МэВ, жұтылу процестері ядроның бетінде орын алады. Мұндай жағдайда жорамал потенциалдың формфакторы Вудс-Саксон функциясының радиус бойынша туындысы ретінде алынады. Ал жоғары энергияларда жорамал бөліктің әсері екі түрлі механизм арқылы жүзеге асады: беттік және көлемдік жұтылу.
Сонымен қатар нуклонның ішкі спиндік қасиеттерін ескеру мақсатында спин-орбиталдық әсерлесу енгізіледі. Бұл өзара әрекеттесу нуклон спинінің орбиталдық моментпен байланысын сипаттайтын қосымша потенциал арқылы берледі.

Егер шашырауға қатысатын бөлшектер зарядқ аие болса, онда толық әсерлесу потенциалына Кулондық мүше қосылады. Алайда серпімді шашырау заряд тығыздығының нақты таралу формасына аса сезімтал болмағандықтан, оны қарапайым модельде қарастыру жеткілікті. Кулондық әсерлесу радиустары анықталған [39], біркелкі зарядталған шар ретінде сипаттауға болады. 
Жалпы жағдайда ядро-ядро өзара әрекеттесуін сипаттайтын кешенді оптикалық потенциал келесі түрде жазылады: 

Бұл зерттеу жұмысы барысында серпімді шашырау бойынша алынған тәжірибелік деректер оптикалық модель шеңберінде қарастырылды. Есептеулерде пайдаланылған оптикалық потенциалдар үш негізгі құрамнан тұрады: кулондық өзара әсер потенциалы,, сонымен қатар, Вудс-Саксон түріндегі потенциалдың нақты және жорамал бөліктері.




Бірінші қосылғыш Кулондық потенциал

	
     r < RC үшін

            r > RC,үшін
	



Нақты орталық потенциал:

Жорамал бөлігі:
	

	(2.25)



Қорыта келе, толық әсерлесу потенциалы:

	

	(2.26)



Айта кету керек, келесі теңдеу қарапайым оптикалық модель потенциалына с.әйкес келеді. Дегенмен, дисперсиялық талдау жүргізілген жағдайда орталық нақты потенциал бір ғана мүшеден тұрмайды. Ол Хартри-Фок потенциалын, көлемдік және беттік құрамдастарды, сондай-ақ энергияға тәуелді дисперсиялық қосылғыштарды қамтиды.

Осыдан шығатыны, ядро -ядролық әсерлесуді толық сипаттау үшін оптикалық потенциалдың микроскопиялық табиғатын егжей-тегжейлі қарастыру қажет. Әрине, бұл көп бөлшектер қатысатын күрделі есеп болғандықтан, шешу оңай емес. Дегенмен, бірқатар еңбектерде елеулі нәтижелерге қол жеткізілген [40, 41]. Фешбах ұсынған ядролық реакциялардың формалдық теориясы оптикалық потенциалға әртүрлі үлестерді айқындауға мүмкіндік береді [42, 43], алайда оларды тәжірибелік тұрғыда нақты есептеп шығу әрдайым мүмкін бола бермейді.
Оптикалық потенциал – нақты микроскопиялық теорияға негізделмеген, көбінде феноменологиялық сипаттағы модель. Демек, оның параметрлері көбінде тәжірибеге бейімделіп алынады, олар барлық энергия аймақтары мен барлық ядролар үшін  бірдей дәлдікпен жұмыс істей бермейді. Тәжірибе көрсеткендей, параметрлердің бірнеше түрлі жиынтығы эксперименттік мәліметтерді бірдей деңгейде сипаттай алады. Осындай жағдайда олардың қайсысы физикалық тұрғыдан шынайырақ деген мәселе және нақты біреуіне басымдық берудің қандай болуы керек деген сұрақ туындайды. Параметрлердің мұндай анықталмағандық әдетте екі түрге бөлінеді: дискретті және үздіксіз.

2.4 Оптикалық модельдің анықталмағандығы
Ядро құрылымын зерттеудің стандартты әдістерінің бірі феноменологиялық әдіс, себебі олар есептеу тұрғысынан салыстырмалы түрде қарапайым және эксперименттік деректермен тікелей салыстыруға мүмкіндік береді. Оптикалық потенциалға негізделген мұндай әдіс практикалық қолайлылығымен ерекшеленеді. Алайда соқтығысатын ядролардың түрі мен энергиясы өзгерген сайын, эксперименттік деректерді бірдей сапада сипаттайтын потенциал параметрлерінің бірдей жиынтығын анықтау күрделі мәселеге айналады.
Ядролардың серпімді шашырауын кең энергиялық диапазонда талдау барысында оптикалық потенциалдардың параметрлері бірмәнді болмауы көрініс табады. Бұл жағдай эксперименттік деректтердің шектеулілігімен, өлшеу қателіктерімен, сонымен қатар шашырау бұрыштарының толық диапазонының қамтылмауымен байланысты. Осының нәтижесінде өзара әрекеттесу потенциалының параметрлерін анықтауда елеулі анықталмағандық туындамайды [44].
Мысалы, 40МэВ энергия аймағында 40Ar, 64Cu, және 208Pb ядроларында α-бөлшектердің серпімді шашырауын зерттеу барысында үздіксіз сипаттағы анықталмағандылық бар екені көрсетілген [45]. Бұл жағдайда әртүрлі оптикалық потенциал нұсқалары шашыраудың алдыңғы бұрыштарында эксперименттік деректерді бірдей дәлдікпен қайта өндіре алады. Сонымен қатар, олардың көлемдік интеграл мәндері де өзара жақын болады. Осындай құбылыс үздіксіз екіұдайлылық деп аталады, яғни параметрлері өзгергенімен нәтижелік сипаттама айтарлықтай өзгермейді.
Егер энергиясы шамамен 25МэВ болатын α-бөлшектердің сутектен бастап уранға дейінгі ядролармен серпімді шашырауын қарастырғанда өзгеше жағдай байқалады. Бұрыштық үлестірімнің тәжірибелік мәндерін бірдей сипаттайтын, бірақ параметрлері бір-бірінен едәуір айырмашылығы бар потенциалдардың шектеулі ғана жиынты анықталған [46]. Бұл құбылыс дискретті екіұдайлылық деп аталады, өйткені мүмкін шешімдер саны нақты және дара болып келеді.
Мұндай жағдайларда тек стандартты сәйкес өлшемдеріне сүйену параметрлерді бірмәнді талдауға жеткіліксіз. Сондықтан шашырау механизмін жан-жақты түсіну үшін қосымша сипаттамалар қолданылады. Олардың қатарына оптикалық потенциалдың орташа квадраттық радиусы және ұшып келетін бөлшек энергиясына тәуелді Эйри минимумдарының бұрыштық орналасуын талдау керек.
Осы сипаттамалардың ішінде ядролық потенциалдың көлемдік интегралы ерекше маңызға ие. Ол әртүрлі параметрлер жиынтығын жүйелеуге және физикалық ,,тұрғыдан негізделген потенциалды талдауға мүмкіндік береді. Көлемдік интеграл потенциалдың жалпы қарқындылығын сипаттайтын интегралдық шама болып табылады және келесі формуламен есептеледі:

мұнда Ap  және At  – атқылайтын бөлшек пен ядроның массалық сандары;
UV,W (r) – ядролық өзара әрекеттесу потенциалы. Интегралдың алдына қойылған минус таңбасы оның оң мәнге ие болуын қамтамасыз етуге бағытталған. Сондай-ақ, интеграл мәні өзара әрекеттесетін нуклон жұптарының санына келтіру арқылы реттеледі.
Көлемдік интегралдардың энергияға тәуелділігін сипаттау мақсатында бірқатар параметрлеу ұсынылды. Мысалы [47] Mohr көлемдік интегралдардың энергетикалық ерекшеліктерін сипаттаған, ал Brown [48] оптикалық потенциалдың жорамал бөлігінің көлемдік интегралы үшін арнайы параметризация ұсынған. 

Бұл өрнекте бірінші қозған күйдің энергиясы, қанығу параметрі және эксперименттік деректерден алынған түзету параметрлері ескерілген. Сонымен қатар, әдеьиеттерден алынған көлемдік интегралдардың энергетикалық тәуелділігі ұсынылған параметрлеулермен жақсы үйлесетіні көрсетілген.
Потенциалдарды сипаттайтын маңызды шамалардың бірі – ядролық потенциалдың орташа квадраттық радиусы. Ол потенциалдардың нақты және жорамал бөліктері үшін жеке-жеке анықталады:

мұнда UV,W  сәйкесінше оптикалық потенциалдың  нақты және жорамал бөліктері. Орташа квадраттық радиус ядролық өзара әрекеттесудің кеңістіктік ауқымын сипаттайды.
Жалпы алғанда, көлемдік интегралдар мен орташа квадраттық радиустар оптикалық потенциалдың энергетикалық тәуелділігін талдауда және екіұдайлылық мәселесін азайтуда тиімді болып табылады. Олар эксперименттік деректерді физикалық тұрғыдан негізделген түрде интерпретациялауға мүмкіндік береді.

2.5 Фолдинг моделінің сипаттамасы
Ядролық өзара әрекеттесуді сипаттайтын потенциалды феноменологиялық тәсілмен ғана емес, сонымен қатар микроскопиялық негізде де анықтауға болады. Осындай әдістердің ішінде ең кең таралғандарының бірі- бүктеу немесе фолдинг моделі. Әсіресе қос бүктеу (Doublе Folding, DF) әдісі [49] ядро-ядролық және нуклон-ядролық өзара әрекеттесу потенциалдарын есептеуде кеңінен қолданылады. 
Бұл модельде оптиқалық потенциалдың нақты бөлігі микроскопиялық жолмен алынады. Яғни, ол ұшып келетін бөлшек пен мақсатты ядроның кеңістікте таралған ядрлық тығыздықтарын бір-бірімен тиімді нуклон-нуклон күшінің көмегімен бүктеу арқылы есептейді. Басқаша айтқанда, потенциал жеке нуклондар арасындағы өзара әрекеттесудің барлық мүмкін комбинацияларын ескеретін интегралдық өрнек арқылы анықталады:

мұнда r-ядролардың массалар орталықтарының арасындағы қашықтық және  эффективті нуклон-нуклондық күш. Фолдинг моделі үшін координаттар жүйесін 13-суретте көрсетілген.

Сурет 13 – Фолдинг моделінің координаттар жүйесі

Фолдинг әдісімен жүргізілетін есептеулер бірнеше кезеңнен тұрады. Бірінші кезеңде ядроның тығыздық таралуы анықталады. Яғни ядро ішінде протондар мен нейтрондардың кеңістікте қалай орналасқаны туралы мәлімет алынады. Екінші кезеңде нуклон-нуклон әсерлесу потенциалы таңдалады. Бұл потенциал бір нуклонның екінші нуклонмен қандай күш арқылы әсерлесетінін сипаттайд.ы. Үшінші кезеңде осы екі ақпарат біріктіліп, олардың әсері түгел қосылыды. Математикалық түрде бұл интегралдау арқылы жүзеге асады. Нуклондардың тығыздық функциясы мен әсерлесу потенциалы бір-бірімен «қабаттастырылып» есептеледі. Мәселен, ядролық тығыздықтарды Хартри-Фок-Багалюбов теңдеуін сандық түрде шешу арқылы анықтауға болады [50, 51]. Сонымен қатар, Skyrme типіндегі өзара әсерлесу потенциалын негізге ала отырып квазибөлшектік кездейсоқ фазалық жуықтау әдісін пайдалану арқылы да тиісті тығыздық үлестірімдерін есептеп шығаруға мүмкіндік бар [52].
Ал, бүктеу процедурасында қолданылатын тиімді нуклон-нуклон күштері нақты сипатқа ие болады. Практикада негізінде Юкава типті өзара әрекеттесудің модификациясы болып табылатын M3Y потенциалы кеңінен қолданылады [53, 54]. Бұл әсерлесу бастапқыда бұрмаланған толқындар әдісін пайдалануға арналған болатын. Кейіннен ол төмен және аралық энергия аймақтарында ауыр ядролар арасындағы әсерлесулерді сипаттауда өзінің тиімділігін көрсетті және кең қолданыс тапты [55, 56].

2.6 Байланысқан арналар әдісі
Пішіні сфералықтан өзгеше, яғни деформацияланған ядроларда алғашқы қозған күйлер көбінде ұжымдық сипатқа ие болады. Осындай ұжымдық қозулар α – бөлшектердің ядромен өзара әрекеттесу механизміне ықпал жасап, олардың шашырау үдерісінің ерекшеліктеріне айтарлықтай әсерін тигізеді. Мұндай кезде серпімді және серпімсіз шашырау механизмдері өзара тығыз байланысқандықтан, эксперименттік деректерді бірарналы жуықтап сипаттау жеткіліксіз. Осы себепті зетрттеу жұмысында байланысқан арналар әдісі қолданылған.
Ядролық шашырау жалпы түрде көпарналы кванттық есеп болып табылады. Теориялық тұрғыдан мәселе көпбөлшекті Шредингер теңдеуін тиісті шекаралық шарттармен шешуге келіп тіреледі. Алайда байланысқан арналар формализмі бұл күрделі есепті бір-бірімен байланысқан бір бөлшекті теңдеулер жүйесіне түрлендіруге мүмкіндік береді. Нәтижесінде шашыраудың барлық мүмкін арналары бір мезгілде қарастырылады:

Арналар арасындағы байланыс жоғарыдағы матрцилық элеметтермен анықталады. N-бір бөлшектік теңдеулердің өзара ілінуін жүзеге асыратын арналар арасындағы басланыс матрицасының элементтері. Осындай теңдеулер жүйесін бір мезгілде шешу, арналар арсындағы әсерлесу айқын болған жағдайда, нысана ядроның N түрлі күйінің қозуын ескере отырып, серпімді және серпімсіз үдерістердің барлығын кешенді түрде сипаттауға мүмкіндік береді. 
Арналар арасындағы байланыс матрицасының элементтеріне нысана ядросының қозған күйлеріне сәйкес келетін толқындық функциялар енгізіледі. Сондықтан бұл тәсіл арқылы эксперименттік деректерді ядро құрылымының ерекшеліктері жөнінде жүйелі әрі бірізді ақпарат алуға жол ашады.
Серпімді емес шашырауды ұжымдық модель аясында сиапттау үшін ұшып келетін бөлшек пен мақматты ядро арасындағы толық өзара әрекеттесуді орташа өріс потенциалы және қалдық өзара әрекеттесу деп екіге бөлеміз. Бұл жағдайда толық нуклондық потенциал тек бөлшектің координаттарынан ғана емес, сонымен қатар ядроның ұжымдық айнымалыларына да тәуелді деп қарастырылады. Потенциал әсер ететін аймақтың радиусы ядро бетінің деформациясын ескеретін түрде жазылады:

мұнда радиустың сфералық симметриядан ауытқуы сфералық гармоникалар арқылы сипатталады. 

Осыны ескере отырып, Тейлор қатарына жіктеу арқылы келесі өрнекті аламыз:

	

	(2.37)



Осы өрнектен көрініп тұрғандай потенциалдың физикалық мағынасы: алдымен сфералық симметриялы мүшесі серпімді шашырауды анықтайды және қалған мүшелері ядро бетінің деформациясынан туындайтын серпімсіз шашырауды сипаттайды.
Осылайша, орта өріс потенциалы серпімді арнаны сипаттаса, қалдық өзара әрекеттесу потенциалы арналардың байланысын қамтамасыз етеді: 

Бұл жерде ұжымдық модельдің айнымалы нұсқасы қолданылады. Демек лабораториялық координаттар жүйесінен массалар орталығы координаттар жүйесіне көшеміз. Осы жағдайда статикалық деформация параметрі βλ келесі өрнекпен сипатталады:

Байланысқан арналар формализмі шеңберінде шашырау матрицасының  элементтері есептеледі. Барлық соңғы күйлер бойынша орташалау арқылы дифференциалдық қима үшін келесі формуланы аламыз:

Осылайша потенциалдың сфералық бөлігі серпімді шашырауды, ал деформациямен байланысты мүшелер серпімсіз процестерді сипаттайды. Екі және үш қозған күйді ескеретін есептеулер FRESCO бағдарламалық коды көмегімен орындалды [57].

2.7 Борндық жуықтаудағы бұрмаланған толқындар әдісі
Тікелей механизмдермен өтетін ядролық реакцияларды теориялық сипаттау қажеттілігі өткен ғасырдың ортасынан бастап бұрмаланған толқындар әдісіне (БТӘ) негізделген формализмнің қалыптасуына алып келді [58]. Осы тәсіл тиімділігін дәлелдеп, қазіргі таңда тікелей ядролық процестерді сандық тұрғыдан талдауда негізгі әдістердің біріне айналды. БТӘ серпімсіз арналардың ықпалын есепке алатын оптикалық модельдің дамытылған нұсқасы ретінде қарастыруға болады. Ядролық әсерлесулерді зерттеу барысында тек қана бөлшектердің сыртқы қозғалысын сипаттау жеткіліксіз, өйткені реакция динамикасына олардың ішкі құрылымы да елеулі әсер етеді. Сондықтан әрбір реакциялық арна үшін жүйенің толық толқындық функциясы кіріс күй параметрлеріне сәйкес анықталып, көпарналы есептің шеңберінде қарастырылады.

мұнда және  – сәкесінше ұшып келетін бөлшек пен мақсатты ядроның ішкі күйін сипаттайтын толқындық функциялары;
χi – олардың салыстырмалы қозғалысын сипаттайтын толқындық функция.
Бұл әдістің негізгі идеясы ұшып келетін бөлшек өзінің энергиясы мен импульсінің бір бөлігін ядроның шектеулі еркіндік дәрежелеріне беретіндігін ескеруге негізделген. Бұл өзара әрекеттесуді әлсіз бұзылыс ретінде қарастыруға мүмкіндік береді және бұзылулар теориясы шеңберінде көп бөлшекті Шредингер теңдеуінің жуықталған шешімін табуға жол ашады. Осы тұрғыдан жүйенің толық гамильтонианы келесі түрде жазылады:

	H = H0 + Hres
	(2.42)



мұнда Н0– жүйенің гамильтонианы, ал бөлшектер арасындағы өзара әрекеттесу оптикалық потенциал Vopt арқылы сипатталады. Ал Hres қалдық әрекеттесуді білдіреді және жүйені бастапқы күйден соңғы күйге өткізетін бұзылыс ретінде қарастырылады.
Осылайша, ядролық реакция процесін шартты түрде үш негізгі кезеңге бөлуге болады. Бірінші, ұшып келетін бөлшек мақсатты ядроның оптикалық потенциалында қозғалып, бұрмаланған толқын күйін қалыптастырады. Екінші кезеңде қалдық өзара әрекеттесудің әсерінен ніклондардың берілуі немесе қайта құрылу процестері жүзеге асады. Үшінші кезеңде бөлшек ақырғы ядроның өрісінде қозғалып, соңғы күйдің толқындық функциясын түзеді.
Шашыраған толқынның келесі өрнек арқылы анықталады:

	

	(2.43)


мұнда μb – келтірілген масса;
 – сәйкесінше кіріс және шығыс арналарындағы толқындық векторлар;
 және  – кіріс және шығыс арналарын сипаттайтын бұрмаланған толқындық функциялар. 
Борндық жуықтауда нақты толқындық функциялар оптикалық потенциал арқылы алынған бұрмаланған толқындармен алмастырылады. Бұл жағдайда шашыраудың дифференциалдық қиасы келесі түрде жазылады:

	

	(2.44)



Бұл жұмыста көрсетілген бұрмаланған толқындар әдісінің формализмі FRESCO бағдарламалық коды көмегімен толық талданды. Барлық теориялық есептеулер осы код арқылы жүргізіліп, эксперименттік деректермен салыстырылды. 

2.8 Ядролық кемпірқосақ формализмі
Ядролық кемпірқосақ құбылысы оптикалық ортада жарықтың шашырауы кезінде байқалатын кемпірқосақ әсерімен ұқсас сипатталады. Бұл құбылыс классикалық траекториялар арқылы түсіндіріледі: шашырау бұрышының белгілі бір мәнінде траекториялар арақашықтығы азайып, сол аймақта шашыраған бөлшектердің саны мен қарқындылығы күрт өседі. Осы шашырау бұрышы ядролық кемпірқосақ бұрышы деп аталады.
Классикалық тұрғыдан ал,анда, кемпірқосақтық шашырау ауытқу  функциясының экстремумына сәйкес келеді. Яғни шашырау бұрышы соқтығысу параметріне тәуелді болғанда, оның туындысы нөлге тең болатын нүктеде траекториялар жинақталып, интенсивтілік максимумы пайда болады. Кванттық механика шеңберінде бұл құбылыс бұрыштық үлестірілімдерде кең максимумдар мен минимумдар тізбегі түрінде көрініс табады. Егер жұтылу әсерін елемесек, кемпірқосақ бұрышы маңындағы дифференциалдық қима Эйри функциясы арқылы сипатталады [59]

мұнда ϴr – кемпірқосақ бұрышы;
С – соқтығысу параметрі;
Ai(z) – Эйри функциясы. 
Кемпірқосақ бұрышынан кіші бұрыштық аймақта Эйри функциясы тербелмелі мінез көрсетеді. ϴ≈ϴr маңында бірінші экстремум пайда болып, ол бастапқы (негізгі) кемпірқосаққа сәйкес келеді. Ал одан кейінгі экстремумдар жоғарғы ретті кемпірқосақ құрылымдарын сипаттайды. Аргументтің оң аймағында Эйри функциясының мәні экспоненциалды түрде кемиді, соның салдарынан кемпірқосақ бұрышынан тыс аймақта дифференциалдық қиманың шамасы күрт азаяды.
Ядролық кемпірқосақ құбылысының анық әрі айқын көрінуі үшін белгілі бір физикалық алғышарттар мен тәжірибелік жағдайлар салыстырылуы тиіс. Біріншіден, ұшып келетін бөлшектің энергиясы жеткілікті жоғары болуы тиіс. Классикалық жуықтауда шашырау бұрышы ауытқу функциясы арқылы анықталады:

Демек, келесі түзетуді енгізе аламыз:

[60] жұмыста көрсетілгендей, егер ауытқу функциясының туындысы нөлге тең болса, жүйеде кемпірқосақтық шашырау пайда болады. Осы шарттан энергия үшін критикалық мән алынады:

	

	(2.49)



мұнда U(r) - ядролық потенциал.
Егер Е˃Екрит. болса кемпірқосақ құбылысы байқалады Ал Е˂Екрит болса траектория күрт бұрылады.
Екінші маңызды шарт – кіші бұрыштық моменттер аймағында ядроның салыстырмалы мөлдірлігі. Егер жұтылу тым күшті болса, кемпірқосақ құрылымдары бұрыштық үлестірілімдерде жойылып кетеді.
Эйри функциясын XIX ғасырда ағылшын ғалымы Джордж Бидделл Эйри оптикадағы жарықтың интерференциялық құбылыстарын, соның ішінде кемпірқосақтың пайда болуын теориялық тұрғыдан түсіндіру  мақсатында енгізген [61]. Аталған функция кезектесіп орналасқан максимумдар мен минимумдардан тұратын тербелмелі құрылымымен ерекшеленеді. Бұл минимумдар Эйри минимумдары деген атаумен белгілі (14-сурет). 
Кейінірек, осы тәсіл ядролық физикада да қолданылып, серпімді шашырау процесіндегі кемпірқосақ тәрізді интерференциялық құбылыстарды талдауға жол ашты.

Сурет 14 – Эйри функциясы

Эйри минимумдерінің толық спектрін жұтылу орын алмаған жүйелерде көруге болады. Алайда нақты ядролық реакцияларда жұтылу әсері міндетті түрде бар болғандықтан, тәжірибеде көбіне бір немесе екі ғана айқын Эйри минимумдары көрінеді. Ең айқын кемпірқосақ құрылымдары серпімді шашырау процестерінде байқалады [62].
12,13С және 16О сияқты жеңіл ядролардың серпімді шашырауында Фраунгофер дифракциясынан кейінгі бұрыштар аймағында бірнеше кең максимумдардың пайда болуы жиі тіркеледі. Бұлқұрылымдар көбінесе бастапқы, қайталама және жоғары ретті кемпірқосақ ретінде интерпретацияланады. Дегенмен, кемпірқосақтың реттік санын тек тәжірибелік нәтижелерге ғана сүйеніп нақты айқындау оңай емес. Себебі, бастапқы кемпірқосақ массалар центрі жүйесінде үлкен бұрыштар аймағында орналасуы керек. Ал көптеген эксперименттерде өлшеу диапазоны мұндай үлкен бұрыштық аумақты қамтымайды. Осы себептен кемпірқосақ құрылымының ретін сенімді түрде анықтау күрделене түседі [63].
[64, 65] еңбектерінде бұл мәселе жүйелі түрде қарастырылған. Қиындықты шешу үшін Эйри минимумдарының энергия тәуелділігін зерттеу ұсынылады. Мұндай талдау барысында минимумдардың белгілі бір сызықтық заңдылық бойынша топтасатыны анықталды,сонымен қатар әрбір топ кемпірқосақтың нақты бір реттік номеріне сәйкес келетіндігі көрсетілді. [66] еңбекте бастапқы Эйри минимумдарының орналасуы үшін аналитикалық өрнектер алынған:

мұнда – кулондық кемпірқосақтың бұрышы;

– ядролық кемпірқосақтың бұрышы;


, , V – Вудса-Саксон түріндегі ядролық потенциалдың нақты бөлігінің радиусы, диффуздылығы және тереңдігі;
E – ұшып келетін бөлшектің энергиясы. [66, р. 307-365] жұмыстың авторлары Энергия артқа сайын кемпір кемпірқосақ бұрышы кішірейеді

3 9Ве ЯДРОСЫНДА ДЕЙТРОНДАРДЫҢ ШАШЫРАУЫ БОЙЫНША ЭКСПЕРИМЕНТТІК ДЕРЕКТЕРДІ ТАЛДАУ

Ядролық құрылымды зерттеудің стандартты әдістерінің бірі – жеңіл ядролармен, мысалы, протондармен, дейтрондармен немесе ³,⁴Не бөлшектерімен нысана-ядроны шашырату. Бұл әдіс серпімді және серпімсіз шашырау, сондай-ақ тасымалдау реакциялары арналары бойынша қозған энергиясы тұрақты болған жағдайда шашыраған бөлшектердің бұрыштық таралуын өлшеуге негізделген.
Эксперимент 14,5 МэВ энергияда дейтрондар шоғырымен, Алматы қаласындағы (Қазақстан) Ядролық физика институтының үдеткіш кешенінде жүргізілді. Нысана ретінде қалыңдығы шамамен 330 мкг/см² болатын (тазалығы 99%) жұқа бериллий фольгасы қолданылды. Реакция өнімдерін анықтау және сәйкестендіру үшін ∆E–E әдісі пайдаланылды. Телескоптық детекторлар ORTEC компаниясының 50 мкм қалыңдықтағы ∆E кремний детекторларынан және 1 мм қалыңдықтағы толық жұтатын E детекторларынан (стоп-детекторлар) тұрды. Эксперименттік құрылғының толық сипаттамасы [67] еңбекте келтірілген.
Осы зерттеу жұмысында d+9Be жүйесі үшін энергиясы Ed=14.5 МэВ болатын дейтрондар шоғының толық өлшенген серпімсіз бұрыштық таралымдарын (БТ) жиынтығы ұсынылды. Бұл мәліметтер 9Be ядросының (1/2+, Ex= 1.684 МэВ) және (5/2+, Ex= 3.049 МэВ) қозған күйлеріне сәйкес келеді.  Өлшенген серпімсіз 9Be(d,d)9Be* БТ мәндері осыған дейін өлшенілген 9Be(d,d)9Be серпімді шашырауының БТ деректерінен әртүрлі потенциалдар шегінде талданды. 9Be ядросының қозған күйлеріне қатысты серпімсіз шашыраудың БТ мәндерін байланысқан арналар әдісі (БАӘ) аясында бейнелеп, сәйкес деформация параметрлері алынды. Сонымен қатар, Ed = 14.5 МэВ энергияда 9Be(d,t)8Be нейтронды тасымалдау реакциясының бұрыштық таралымдарын ұсынамыз, бұл 8Be  ядросының (0+, Ex= 0.0 МэВ) және (2+, Ex=3.04 МэВ) күйлерін қоздырады. 9Be(d,t)8Be тасымалдау реакциясы Бұрмаланған толқындар әдісі (БТӘ) арқылы талданды, сондай-ақ 9Be→8Be + n және 9Be→8Be* + n  конфигурациялары үшін оңтайлы спектроскопиялық амплитудалар (СА) анықталып, әдебиеттік деректермен салыстырлып тексерілді.
Қарапайым және белгілі құрылымы бар сутегі мен гелий изотоптарының ядролармен өзара әрекеттесуін зерттеу күрделі ядролар туралы ақпарат алудың ең тиімді құралы болып табылады. Жеңіл ядроларда, ауыр ядролардан айырмашылығы, альфа-кластерлеу құбылысы айқынырақ көрінеді. Бұл ауырлық альфа бөлшегінің өте тығыз байланысқан жүйе екендігіне байланысты: ондағы нуклондардың байланыс энергиясы көршілес жеңіл ядролар үшін ұқсас мәндерден едәуір асып түседі, ал оның алғашқы қозған күйі ~20 МэВ энергиясында жатыр, бұл оның керемет тұрақтылығын одан әрі көрсетеді. Негізгі күйлері ыдырау шегіне жақын ядролар ерекше қызығушылық тудырады, өйткені бұл жерде кластерлеу әсерлері басым болады [68]. 
9Be изотопына келетін болсақ [68, р. 43-112; 69-72], бұл ядро тұрақты (α, n) және тұрақсыз (8Be, 5He) кластерлерден тұратын үш бөліктен тұратын α + α + n жүйесімен және екі бөліктен тұратын жүйелермен (8Be + n және α + 5He) сипатталатын борндық құрылымға ие. 8Be және 5He тұрақсыз болса да, олар тұрақты 9Be кластерлік жүйесін құруға қатысады, ол оның кез келген құрамдас кластерлерін (α, n, 8Be, 5He) алып тастағанда ыдырайды [68, р. 43-112; 69, р. 054605].
Екінші жағынан, қабықша моделі p қабығының ортасында орналасқан 9Be ядросының айтарлықтай деформациясы бар деп болжайды [73], бұл оның үлкен ядролық квадруполь моментімен растайды (Q = +52.88 мб) [74]. Мұның салдары негізгі күйге (3/2 -) және бірінші қозған күйге 1/2+, Ex = 1.684 MeV) салынған екі айналмалы жолақтың болуы. Бірінші айналмалы жолаққа (5/2-, Ex = 2.429 MeV) және (7/2-, Ex = 6.38 MeV) күйлер кіреді, ал екіншісіне (5/2+, Ex = 3.049 MeV), (3/2+, Ex = 4.70 MeV) және (9/2+, Ex = 6.76 MeV) күйлер кіреді. Бұл күйлерге ауысулар 50 және 60 МэВ [75] энергияларында 3Не бөлшектерінің серпімді емес шашырауы, сондай-ақ 35.5 МэВ [76] және 4-20 МэВ [77] энергияларында α бөлшектері арқылы зерттелді.
9Be ядроларындағы дейтрондардың серпімсіз шашырауы бұрын 19.5 және 35 МэВ [78, 79], 12.35 және 14.06 МэВ [80], 14.5 МэВ [81] және 23 МэВ [82] энергияларында зерттелген. Жұмыста [81, р. 751-755] тек 9Be екінші қозған күйінің қозуы өлшенді (5/2⁻, Ex=2.429 МэВ). Қазіргі өлшем Еd=14.5 МэВ кезінде бұрын жарияланған мәліметтерге жақын болғанымен 14.06 МэВ [80, р. 733], онда 9Be (1/2⁺, 1.684 МэВ) және (5/2⁻, 2.429 МэВ) қозған күйлер үшін бұрыштық үлестірулер алынды, 170° дейін, біздің жұмысымызда айналмалы серіктес алғаш рет талданды (5/2⁺, 3.049 МэВ) осы энергиямен. Серпімді шашырау және реакция деректерін (d,t) бірлесіп қарау әртүрлі модельдер шеңберінде 9Be ядросының кластерлік және бір бөлшекті еркіндік дәрежелерінің дәйекті сипаттамасын қамтамасыз етуге мүмкіндік береді.
9Be(d,t) реакциясы қатысушы ядролардың құрылымдық ерекшеліктеріне байланысты айтарлықтай қызығушылық тудырады. Атап айтқанда, дейтерон (d) және 9Be ядросы бір-бірімен тығыз байланысты, нәтижесінде қызықты реакция механизмдері пайда болады. 9Be үшін нейтронның шығарылу шегі небәрі 1.66 МэВ [74, р. 155-361]. Сондықтан бұл ядроның құрылымын 8Вe ядросы мен валенттік нейтроннан тұратын жүйе ретінде қарастыруға болады. Бұл жағдайда әлсіз байланысқан нейтронды ұстау механизмі (pick-up) тіпті салыстырмалы түрде төмен дейтерон энергияларында да басым болады деп күтілуде. 9Be(d,t)8Вe реакциясы бұрын 7 МэВ [83], 11 МэВ [84], 11.8 МэВ [85, 86], 12.17-14.43 МэВ [87], 15 МэВ [88] және 18 МэВ [89] дейтерон энергиясында зерттелген. Негізгі күйге (0⁺) және қозған күйге (Ex = 3.04 МэВ, Jπ = 2⁺) ауысулары бар өлшенген бұрыштық үлестірулерді талдау бұрмаланған толқындар әдісі аясында орындалды. Алынған спектроскопиялық факторлардың (SF) мәндерінің таралуы 0.2–0.5 аралығында болды, бұл теориялық мәндерден едәуір аз. Бұл есептеулерде қолданылатын оптикалық потенциалдар параметрлеріндегі айырмашылықтарға байланысты болуы мүмкін.
Бұл зерттеудің мақсаты 14.5 МэВ энергиясында 9Be ядросындағы дейтерондардың серпімді емес шашырауын егжей-тегжейлі зерттеу болды [81, р. 751-755]. Жұмыс шеңберінде kπ=1/2⁺ бар айналмалы жолақтың құрамына кіретін күйлерге (1/2⁺, Ex=1.684 МэВ) және (5/2⁺, Ex=3.049 МэВ) өту үшін бұрыштық үлестірулерді өлшеу жүргізілді. Сонымен қатар, 9Be(d,t)8Вe реакциясы (0⁺, Ex=0.0 МэВ) және (2⁺, Ex=3.04 МэВ) 9Be(d,t)8Вe реакциясы нәтижесінде пайда болған 8Вe ядроларының күйлеріне ауысуымен зерттелді. Есептеулерде қолданылатын потенциалдардың оңтайлы параметрлерін анықтау үшін олардың энергетикалық тәуелділігіне жан-жақты талдау жүргізілді. Бұл ретте әртүрлі ядролық потенциалдарды қолдана отырып, Еd = 7-35 МэВ энергия диапазонында 9Be ядросындағы дейтерондардың серпімді шашырауы бойынша эксперименттік деректердің кең жиынтығы пайдаланылды.
Бұл экспериментте 9Be(d,t)8Вe реакцияларының энергетикалық спектрлері де өлшенді. Бұл жұмыста 9Be(d,d)9Be және 9Be(d,t)8Вe реакцияларының энергетикалық спектрлерін толық өңдеу нәтижелері келтірілген. Циклотрон сәулесін қолдана отырып, жеңіл ядролардағы ядролық реакциялардың шығуын өлшеу бойынша эксперименттер жүргізу әдістемесі мен техникасы жұмыстарда егжей-тегжейлі сипатталған [75, с. 577-586; 81, р. 751-755]. Бір зарядты бөлшектердің (p, d және t) позициялары (локустары) 15-суретте көрсетілген. 

Сурет 15 – Ed = 14.5 МэВ энергиясы мен  θ = 66°бұрышындағы d+9Be жүйесі үшін бір және екі зарядталған бөлшектердің локустары (p, d, t және α)

Шашыраңқы дейтерон спектрін өңдегеннен кейін бериллий ядросының екі жаңа қозған күйі үшін дифференциалды қималар (ДС) алынды: (1/2⁺, Ex=1.684 МэВ) және (5/2⁺, Ex = 3.049 МэВ). Бұл екі күй де Kπ = 1/2⁺айналмалы жолаққа жатады (16-сурет). Сол сияқты, 9Be(d,t)8Вe реакциясында алынған Тритон спектрлерін өңдеу 8Вe ядросының келесі деңгейлері үшін DS анықтауға мүмкіндік берді: (0, Ex = 0.0 МэВ) және (2⁺, Ex = 3.04 МэВ), олар Kπ = 0⁺ бар айналмалы жолақтың бөлігі болып табылады (17-сурет). Нысананың қалыңдығынан (7%-ға дейін), дене бұрышын калибрлеуден және Ток интеграторынан (1%-ға дейін) үлесті қамтитын дифференциалды қималарды өлшеудің жиынтық белгісіздігі 10%-дан аспайды [75, с. 577-586].




Сурет 16 – θlab = 66º бұрышта 9Be(d,d)9Be реакциясындағы дейтрондардың энергетикалық спектрлері




Сурет 17 θlab = 66º бұрыштағы 9Be(d,t)8Be реакциясындағы тритондардың энергетикалық спектрі
3.1 Оптикалық модель шеңберінде 9Be(d,d)9Be серпімді шашырауын талдау
Феноменологиялық оптикалық модельдік потенциал (ОМ)
Дейтрондардың 9Be ядросымен әрекеттесуін сипаттайтын орталық потенциал феноменологиялық күрделі ядролық потенциалды да, кулондық потенциалды да қамтиды, VC(r) оны келесідей жазуға болады:

(3.1) өрнектегі ядролық радиустар RV,D,SO мынатеңдіктен шығады  және мұндағы Ap  мен AT  сәйкесінше ұшып келген бөлшектің және нысаның массалық сандары. Ядролық потенциалдардың бір түрі Вудс-Саксон (ВС) потенциалы. Оң зарядталған өзара әсерлесетін екі ядролалардың кулондық потенциалы төмендегідей өрнектеледі:

	
	(3.2)



мұнда Zp және ZT сәйкесінше ұшып келген бөлшектің және нысананың атомдық сандары,  [90], кулондық радиусты білдіреді. Vо, WD, және VSO  потенциал тереңдіктері, ал rV, rD, және rSO азайтылған радиус параметрлері. Сол сияқты aV, aD және aSO потенциалдардың нақты көлемдік, жорамал беткі және спин-орбиталдық құрамдастарының таралу параметрлеріне сәйкес келеді. Потенциалдар тереңдіктері МэВ өлшем бірлігімен белгіленген, ал радиустар мен таралу параметрлері фемтометрмен берілген.

3.2 Фолдинг модель шеңберінде 9Be ядросындағы дейтрондардың серпімді шашырауын талдау
Салыстыру үшін d + 9Be серпімді шашырауының бұраштық таралымдары энегия тәуелді CDM3Y6, Сан-Паулу потенциалына  (SPP2) және энергиядан тәуелсіз бразилия ядролық потенциалына (BNP) негізделген Фолдинг моделін қолдана отырып, жартылай микроскопиялық тұрғыда зерттелді.
CDM3Y6 нуклон-нуклондық әсерлесу:
Нақты фолдинг потенциалдар CDM3Y6 тиімді нуклон-нуклондық әрекеттесуінде дейтрон және 9Be тығыздықтары арқылы төмендегідей өрнектеледі:

	
	(3.3)



Дейтронның тығыздығы  бір Гаусс формасы бар қарапайым функциямен беріледі [91], ал 9Be ядросының тығыздығы  гармониялық осциллятор моделімен бейнеленеді [92]:

	
	(3.4)



	
	(3.5)




Бұл тығыздықтардың орташа квадраттық радиустары  = 1.88 фм және 2.519 фм дейтрон және сәйкесінше Ве ядросы үшін. Тығыздық пен энергияға тәуелді және нуклон-нуклондық әсерлесуден M3Y-Paris потенциалына негізделген CDM3Y6 өзара әрекеттесу екі компоненттен тұрады: - тікелей және алмасу , олар төмендегідей анықталады:

	
	(3.6)



	
	(3.7)



Теңдікті нуклон-нуклондық әсерлесуден түрлендірсек:

	
	(3.8)



	
	(3.9)



	
	(3.10)



мұнда  екі ядро арасындағы қашықтық;
- тығыздықтан тәуелді функция;
- энергиядан тәуелді шама [93]. 18-суретте d+9Be жүйесі үшін DF-CDM3Y6 потенциалдары дейтронның 7 мен 35МэВ аралығында 11 түрлі  энергияларда келтірілген.



Сурет 18 – CDM3Y6 негізделген нақты фолдинг потенциалдарының бұрыштық тәуелділігі

SPP2 және BNP модельдері
L.C. Chamon және т.б. [94] әзірленген Сан-Паулу потенциалдары кеңінен қабылданған ядролық өзара әрекеттесу моделі болып табылады, негізінен ауыр иондардың соқтығысуы мен шашырауын талдау үшін қолданылады. Ол ядролық тығыздықтардың таралуын тиісті нуклон-нуклондық әсерлесумен біріктіретін фолдинг әдісін қолданады және көбінде нөлдік радиусқа жуықтау қолдану арқылы жеңілдетіледі. SPP2 энергияға тәуелді потенциалдар әртүрлі энергиялар диапазонындағы серпіді шашырау, синтез реакциялары және потенциалдық кедергілердің таралуын зерттеу үшін қолайлы. Керісінше, энергиядан тәуелсіз BNP кедергіге жақын реакциялар үшін тиісті дәлдікті сақтай отырып, есептеулерді жеңілдететін нұсқа. Негізгі параметрлерді бекіту арқылы BNP энегияға тәуелділікті жояды, жүйелі талдау үшін тиімділігін арттырады. Ол ұшып келетін бөлшектің энергиясына немесе салыстырмалы жылдамдығына тәуелді емес. Нуклон-нуклондық әсерлесуіндегі SPP2 мәні төмендегідей өрнектеледі:

	
	(3.11)



мұнда U0=735.813МэВ, a=0.5фм, v-бір-бірімен әсерлесуші ядролардың релятивистік жылдамдығы,, с- жарық жылдамдығы. BNP қарапайым Гаусс өрнектелуімен келесі формула арқылы анықталады:
						 (3.12)

мұнда U0=87.226 МэВ, a=0.95фм.




Сурет 19 – BNP және SPP2 потенциалдарына негізделген нақты фолдинг потенциалдарының бұрыштық тәуелділігі

19-суретте Ed =7-35 МэВ энергия аралығында есептелген BNP және SPP2 потенциалдары көрсетілген. Енді, BNP және SPP2 потенциалдар негізінде нақты фолдинг потенциалдарын анықтау үшін (20-сурет), REGINA кодында [94, р. 108061] көрсетілген дейтрондар мен 9Be ядросының тығыздықтарын пайдаландық және олардың орташа квадраттық радиустары сәйкесінше 2.17фм, 2.63фм.




Сурет 20 – BNP және SPP2 потенциалдарын алудағы дейтрондар мен 9Be тығыздықтарының бұрыштық тәуелділігі, а-сызықтық және b логарифмдік
Теориялық есептеулерді орындау үшін FRESCO [57, р. 1-40] коды пайдаланылды. Есептелген және өлшенген бұрыштық үлестірімділік арасындағы үйлесімді жақсарту мақсатында ықтималды параметрлердің оңтайлы жиынтығын таңдау үшін SFRESCO [57, р. 1-40] коды пайдаланылып, әрбір N нүктеге сәйкес  χ2 мәні төмендетілді.

                                         (3.13)

мұнда  мен  шашырау бұрыштарында теориялық тұрғыда есептелген және өлшенген.  эксперименттік қателік.
Бұл жұмыста Ed=14.5 МэВ энергияда d+9Be жүйесі үшін бұрыштық үлестірімділік мәндеріне теориялық талдау жүргіздік, оларды әдебиеттен алынған 7-35 МэВ аралығындағы мәндермен [79, р. 105110; 80, р. 733; 83, р. 271-278; 84, р. 352; 95-99] салыстыра қарастырылды. Талдаулар феноменологиялық оптикалық модель және фолдинг моделі шеңберінде жүргізілді. CDM3Y6 және SPP2 потенциалдары, сонымен қатар энергиядан тәуелсіз BNP потенциалы қолданылды. 
Феноменологиялық талдау үшін, Вудс-Саксон потенциалдары алты параметр арқылы сипатталды: V0, WD, VSO, aV, aD және aSO. Төмендетілген радиус параметрлері rV, rD және rSO сәйкесінше 0.734, 0.791 және 0.882фм тең. Оңтайланған Вудс-Саксон потенциалдарының мәндері 1-кестеде келтірілді, 21-суретте осы потенциалдарды пайдаланып есептелген бұрыштық үлестірімділік нәтижелері көрсетілген.


а)



б)
Сурет 21 – d+9Be серпімді бұрыштық таралымдары Ed = 7 МэВ, 11 МэВ, 12.35 МэВ, 13.6 МэВ, 14.06 МэВ, 14.5 МэВ (осы зерттеу жұмысы), 15.8 МэВ (а), 18 МэВ, 19.5 МэВ, 24 МэВ, 27.7 МэВ және 35 МэВ (б) Вудс-Саксон потенциалдарына негізделген оптикалық модель арқылы есептелген

Ескертулер: 
1. Әдебиет негізінде құралған [79, р. 105110; 80, р. 733; 83, р. 271; 84, р. 352; 95, р. 670; 96, р. 363; 97, р. 998; 98, р. 1591; 99, р. 684]
2. Графиктегі деректер 10-1 шамасына ығысқан
Нәтижелер жақсы үйлесімділік тауып, Вудс-Саксон потенциалдары дейтрондардың серпімді шашырауын сипаттаудағы тиімділігін растап тұр. Феноменологиялық Вудс-Саксон талдауы негізінде алынған потенциалдардың нақты (JV) және жорамал (JD) бөліктері үшін энергия мен көлемдік интегралдар арсындағы байланыс 22-суретте көрсетілген.



Сурет 22 – d + 9Be жүйесінің бұрыштық таралымдарын сипаттауда қолданылған ВС потенциалдарымен сәйкес (JV) және (JD) көлемдік интегралдарының энергиялық тәулділігі
JV дейтрон энергиясы артқан сайын азаятыны байқалады және ол төмендегідей өрнектеледі:

                              (3.14)

Керісінше, JD дейтрон энергиясы артқан сайын өседі және келесі өрнекпен есептеді:

                    (3.15)

Сонымен қатар, d + 9Be жүйесінің серпімді бұрыштық таралымын талдау үшін жартылай микроскопиялық ОМ потенциалдары қолданылды. Бұл тәсілде ядролық потенциалдардың нақты бөлігі (3) теңдеуде NR нормалау факторын пайдаланып есептеледі. Ал, жорамал бөлігі және спин-орбиталдық компонеттері феноменологиялық ВС потенциалдарымен ұсынылды. Эксперименттік нәтижелердің жақсы сәйкестенуін қамтамасыз ету үшін NR төрт ретттелген параметрлерімен бірге өзгертіледі: WD, VSO, aD, және aSO. ВС потенциалдарында қолданылған төмендетілген радиустар параметрлері rD мен rSO талдау барысында тұрақты болып қалдырылды.
23, 24, 25-суреттерде NN эффективті өзара әрекеттесулерін пайдаланып, атап айтқанда CDM3Y6, SPP2 және BNP эксперименталдық деректермен салыстырылды. Барлық үш потенциалдар да бұрыштық тарлымды жықсы сипаттайды. Жартылый микроскопиялық талдаудан алынған ең жақсы параметрлер 3-кестеде көрсетілген. 

	

	



а)                                                                         б)

Сурет 23 – 21-суретке ұқсас, бірақ мұнда CDM3Y6 потенциалдарына негізделген фолдинг нәтижелері көрсетілген

	

	



а)                                                                        б)

Сурет 24 – Энергияға тәуелді SPP2 негізделген фолдинг нәтижелері көрсетілген
	

	



а)                                                                         б)

Сурет 25 – Энергиядан тәуелсіз BNP негізделген фолдинг нәтижелері көрсетілген



Сурет 26 – d+9Be жүйесі үшін SM талдауынан алынған NR  нормалау факторының мәндерінің дейтрон энергиясына тәуелділігі

26-суретте NR нормалау факторының дейтрон энергиясынан тәулділігі CDM3Y6, SPP2 және BNP потенциалдары үшін бейнеленген. 3-кестеде толық қамтылған. Алынған NR орташа мәндері CDM3Y6 үшін (0.749±0.134),  SPP2 үшін (0.976±0.127), және BNP үшін (0.997±0.125). Осы модельдердің ішінде CDM3Y6 потенциалы ең терең, сондықтан ол төменгі нормалау коэффициентін қажет етеді, ал SPP2 және BNP потенциалдары түзетуді аз қажет етеді.

Кесте 3 – Ed = 7.0-35 МэВ аралығында d+9Be жүйесі үшін әртүрлі тәсілдер арқылы, атап айтқанда ВС, CDM3Y6, SPP2 және BNP қолдана отырып алынған оптикалық потенциалдардың оңтайлы мәндері. Теориялық талдау барысында тұрақты деп қарастырылған параметрлер: rV=0.734 фм, rD=0.791 фм, және rSO=0.882 фм 

	Ed,
МэВ
	ПОТ.
	NR
	Vo,
(МэВ)
	aV,
(фм)
	WD,
(МэВ)
	aD,
(фм)
	Vso,
(МэВ)
	aso,
(фм)
	σR,
(мб)
	

	1
	2
	3
	4
	5
	6
	7
	8
	9
	10
	11

	[bookmark: _Hlk173600938]7.0
	WS
	-
	88.629  
	0.618
	2.719 
	1.421
	15.204 
	0.616
	1345
	0.314

	
	CDM3Y6
	0.528
	-
	-
	2.657 
	1.455
	6.227 
	0.007
	1468
	1.684

	
	SPP2
	0.766
	-
	-
	2.586 
	1.455
	3.879 
	0.007
	1437 
	1.693

	
	BNP
	0.819
	-
	-
	2.598 
	1.456
	4.474 
	0.002
	1446
	1.589

	11.0
	WS
	-
	52.376 
	0.818
	4.422
	1.172
	9.669
	0.879
	1264
	6.019

	
	CDM3Y6
	0.618
	-
	-
	3.854
	1.279
	13.859 
	0.322
	1349
	2.206

	
	SPP2
	0.849
	-
	-
	4.057
	1.228
	9.619 
	0.817
	1293
	6.179

	
	BNP
	0.822
	-
	-
	3.378
	1.354
	12.069 
	0.862
	1365
	5.743

	12.35
	WS
	-
	56.629 
	0.812
	4.407
	1.215
	9.296
	0.843
	1301
	3.506

	
	CDM3Y6
	0.812
	-
	-
	5.235
	1.114
	9.855
	0.903
	1298
	4.735

	3-кестенің жалғасы


	1
	2
	3
	4
	5
	6
	7
	8
	9
	10
	11

	
	SPP2
	0.928
	-
	-
	4.443
	1.213
	9.278
	0.821
	1305
	4.177

	
	BNP
	0.970
	-
	-
	4.438 
	1.208
	9.496
	0.809
	1302
	4.451

	13.6
	WS
	-
	56.628 
	0.812
	4.407
	1.215
	9.296
	0.843
	1282
	0.107

	
	CDM3Y6
	0.710
	-
	-
	4.759 
	1.206
	8.961 
	0.826
	1349
	1.454

	
	SPP2
	0.936
	-
	-
	4.333
	1.229
	9.200 
	0.808
	1296
	0.078

	
	BNP
	0.977
	-
	-
	4.358 
	1.225
	9.396
	0.807
	1296
	0.136

	14.06 +
14.5 [ОЖ]
	WS
	-
	61.445
	0.776
	6.311
	1.016
	8.879 
	0.851
	1154
	3.266

	
	CDM3Y6
	0.831
	-
	-
	5.992 
	1.112
	12.459 
	0.866
	1323
	4.501

	
	SPP2
	0.999
	-
	-
	6.464
	1.008
	9.698
	0.824
	1168
	3.746

	
	BNP
	1.028
	-
	-
	6.474
	1.005
	10.236
	0.824
	1166
	3.893

	15.8
	WS
	-
	61.548 
	0.757
	6.033 
	1.078
	8.739 
	0.876
	1194
	3.189

	
	CDM3Y6
	0.778
	-
	-
	8.077
	0.933
	7.439 
	0.833
	1186
	5.976

	
	SPP2
	1.014
	-
	-
	6.439 
	1.048
	9.202 
	0.852
	1201
	4.212

	
	BNP
	1.037
	-
	-
	6.402 
	1.049
	9.854 
	0.850
	1203
	4.442

	18.0
	WS
	-
	60.559
	0.773
	5.839 
	1.279
	9.883
	1.120
	1454
	11.614

	
	CDM3Y6
	0.634
	-
	-
	7.057
	1.198
	11.664 
	0.987
	1450
	11.655

	
	SPP2
	0.974
	-
	-
	6.213
	1.252
	10.643
	1.063
	1454
	11.617

	
	BNP
	0.998
	-
	-
	6.234 
	1.249
	10.916
	1.051
	1455
	11.619

	19.5
	WS
	-
	61.445
	0.776
	6.311
	1.016
	8.879 
	0.851
	1154
	3.266

	
	CDM3Y6
	0.776
	-
	-
	6.182
	1.064
	9.195
	0.696
	1191
	0.569

	
	SPP2
	1.009
	-
	-
	6.249
	1.057
	9.569 
	0.837
	1148
	0.135

	
	BNP
	1.036
	--
	-
	6.319
	1.054
	9.707 
	0.839
	1151
	0.178

	24.0
	WS
	-
	58.172 
	0.542
	5.992 
	1.139
	8.884 
	0.763
	1126
	1.794

	
	CDM3Y6
	0.678
	-
	-
	10.549 
	0.831
	8.966 
	0.754
	1025
	5.027

	
	SPP2
	1.071
	-
	-
	8.506 
	0.954
	9.452 
	0.762
	1086
	2.817

	
	BNP
	1.084
	-
	-
	8.571
	0.948
	9.529 
	0.760
	1085
	2.727

	27.7
	WS
	-
	45.253
	0.605
	4.644 
	1.292
	8.286
	0.758
	1168
	2.791

	
	CDM3Y6
	1.013
	-
	-
	16.439 
	0.619
	5.956
	0.370
	910.2
	2.967

	
	SPP2
	1.261
	-
	-
	12.546 
	0.677
	4.266 
	0.494
	855.6
	3.247

	
	BNP
	1.272
	-
	-
	12.513
	0.684
	4.471
	0.496
	865.5
	3.246

	35.0
	WS
	-
	45.246
	0.605
	4.646
	1.292
	8.287 
	0.758
	1099
	0.000

	
	CDM3Y6
	0.857
	-
	-
	22.331 
	0.558
	4.409
	0.791
	827.5
	3.022

	
	SPP2
	0.925
	-
	-
	7.354 
	0.943
	7.209 
	0.674
	914.7
	0.772

	
	BNP
	0.929
	-
	-
	7.901
	0.901
	7.178
	0.668
	895.7
	0.735

	Ескерту – Әдебиет негізінде құралған [79, р. 105110; 80, р. 733; 83, р. 271; 84, р. 352; 95, р. 670; 96, р. 363; 97, р. 998; 98, р. 1591; 99, р. 684]



3-кестеде дейтронның барлық энергиялары үшін есептелген реакцияның қималары σR көрсетілген. 27-суретте σR дейтрон энергиясымен байланысы көрсетілген. ВС, CDM3Y6, SPP2 және BNP сәйкес келетін мәндері тиісінше (1208.7±83.2), (1192.7±209.2), (1170.4±180.4) және (1177.5±189.6). 

.                                         (3.16)

d+⁹Be жүйесін зерттеулердегі ВС потенциалының шектеулі мәндерін қарастырған алдыңғы жұмыстармен салыстырғанда осы зерттеу жұмысындағы көпмодельді талдау артықшылығын көрсеттті- мысалы реакция қимасы дейтрон энергиясы артқан сайын сызықтық түрде азаюы, төмен энергияларда BNP потенциалдарының тиімділігін растайды. 




Сурет 27 – d+9Be жүйесі үшін ВС, CDM3Y6, SPP2 және BNP потенциалдары арқылы есептелген σR реакция қималарының мәндерінің дейтрон энегиясынан тәуелділігі

3.3 Байланысқан арналар әдісі арқылы 9Be ядросындағы дейтрондардың серпімсіз шашырауын талдау
9Be ядросынан дейтрондардың шашырауы кезінде серпімсіз бұрыштық таралулырды (1/2+, Ex = 1.684 МэВ), (5/2-, Ex = 2.429 МэВ), және (5/2+, Ex=3.049 МэВ) қозған күйлерін талдау үшін байланысқан арналар әдісі (БАӘ) қолданылады. 
28-суретте осы қозған күйлер үшін серпімсіз шашыраудың қималары 14.5 МэВ (осы зерттеу жұмысы) және 14.06 МэВ [80, р. 733] энергияларда салыстырылды. Түзу сызықтар БАӘ есептеулерін бейнелейді, βλ деформация параметрі 4-кестеде берілген. 5-кестедегі 14.5 МэВ үшін феноменологиялық Вудс-Саксон потенциалдар параметрлері серпімсіз шашырауды талдауда тұрақты қалдырылды. Айта кетерлігі, алынған деформация папаметрлері [88, р. 29] жұмыста көрсетілген параметрлерден жақсы сәйкес келеді. Осы зерттеу жұмыысындағы 14.5 МэВ серпімсіз шашырау бойынша өлшеулер [80, р. 733-738] деректерімен салыстырғанда бұрыштық диапазоны тар болғанымен, құрылымға сезімтал ауысымдар ұсынады және берілген потенциалдар мәнін растайды.  (1/2⁺, 1.684 MeV) және (5/2-, Ex = 2.429 MeV) күйлері үшін 170° дейін бұрыштық таралымдары ұсынылған болса, осы жұмыста (5/2⁺, 3.049 MeV), K = 1/2⁺ өлшенбеген күйіне назар аударылды. Серпімді және серпімсіз шашыраудың бұрыштық таралымдары орта бұрыштарда (20°–100°) шоғырланған [100]. 20°–100° бұрыштардағы деректердің жоғары дәлдігі және көп потенциалдарды талдау, деформация параметрлері мен энергия жүйелілігіндегі белгісіздіктерді шешуге септігін тигізеді.



Сурет 28 – Ed = 14.5 МэВ кезінде 9Be(d,d)9Be* серпімсіз шашыраудың дифференциялдық қимасы

Ескерту – 9Be ядросының Ex= 1.684, 2.429, және 3.049 МэВ қозған күйлері БАӘ есептеулерімен салытырылған

Кесте 4 – БАӘ шеңберінде қолданылған 9Be ядросының 1/2+, 5/2− және 5/2+ қозған күйлері үшін  λ, βλ және δ мәндері 

	Күй
	Мультипольдік
(λ)
	Деформация параметрі(βλ)
	Деформация ұзындығы (δ)
	(βλ)
Әдебиеттік

	1/2+
	1
	0.29
	0.754
	-

	5/2−
	2
	1.03
	2.678
	1.0-1.3@15 МэВ

	5/2+
	3
	0.55
	1.43
	0.97 @15 МэВ

	Ескерту – Әдебиет негізінде құралған [88, р. 29-31]



Кесте 5 – 9Be (d,t)8Be реакциясын есептеулерде қолданылған кластерлік кванттық сандар мен спектроскопиялық амплитудалар

	Жүйе
	 (МэВ)
	
	
(МэВ)
	SA
Осы зерттеу жұмысы
	SA Әдебиеттердегі мәндер

	t → d + n
	0.00
	
	6.257
	1.224
	1.224

	[bookmark: _Hlk191204633]9Be→8Be + n
	0.00
	
	6.500 
	0.66±0.1
	0.539, 0.714, 0.608, 0.762 

	9Be→8Be* + n
	3.04
	
	4.610 
	0.88±0.1
	0.600, 0.866, 0.742, 0.819 

	Ескерту – Әдебиет негізінде құралған [86, р. 449; 87, р. 1405; 88, р. 29; 101, 102]



3.4 Борндық жуықтаудағы бұрмаланған толқындар әдісімен  нейтронды тасымалдау 9Be(d, t)8Be реакциясын талдау
(d,t) тасымалдау реакциясын бір нейтронды алу механизмі деп есептеп бұрмаланған толқындар әдісін (БТӘ) есептеулер жүргізуде қолданамыз. Байланысқан қүйлердің толқындық функциялары нақты ВС потенциалдары арқылы алынды, геометриялық параметрлері тұрақты қалдырылды (rV = 1.25 фм және aV = 0.65 фм), ал тереңдігі нейтронның байланыс энергиясына сәйкес түзетілді. 
29-суретте дейтрондар энергиясы 14.5 МэВ (ромбтар) және 14.06 МэВ [87, р. 1405-1411] (шеңберлер) есептелген және дифференциалдық қималар салыстырылғын. Тікелей нейтронды алу процестері үшін БТӘ бойынша есептеулер (үздіксіз сызық) алдыңғы бұрыштарда экспериметтік деректермен жақсы сәйкес келеді, үлкен бұрыштарда қиманы аз бағалайды. Кіріс арнасы (d+9Be) үшін 1-кестедегі 14.5МэВ ВС потенциал параметрлері қолданылды. Шығыс арнасы (t+8Be) арнасы үшін глобалды потенциалдар қолданылды [101, р. 103-112]. Be→8Be + n және 9Be→8Be* + n конфигурациялары үшін спектроскопиялық амплитудалар (СА) алдыңғы бұрыштық эксперимент деректерін БТӘ есептеулерінен қалыпқа келтіру арқылы алынған, нәтижелері 3-кестеде келтірілген. t → d + n жүйесі үшін 1.224 теориялық спектроскопиялық амплитуда мәні қолданылды [102, с. 4-486]. Алынған СА мәндері [103] жұмысында жасалған аралық байланыс қолданған шельф-модель есептеулерімен жақсы үйлеседі.



Сурет 29 – Ed = 14.5 МэВ энергияда нейтронды  тасымалдау 9Be(d,t)8Be реакциясы үшін 8Be ядросының (0+, Ex= 0.0 МэВ) мен (2+, Ex= 3.04 МэВ) күйлеріне өту тудыратын БТӘ өлшенген бұрыштық таралымдары

Осы зерттеу жұмысындағы 14.5 МэВ энергиядағы (d,t) реакциясы бойынша өлшеулер [87, р. 1405-1411] жұмыспен салыстырғанда аз бұрыштық диапазонда болса да, спектроскопиялық амплитудаға сезімтал  (20°–100°) орта бұрыштарда шоғырланған. Үлкен бұрыштардағы БТӘ төмен бағалауы көпқадамды процестердің қатысуын көрсетеді [104]. Теориялық және экспериметтік (d,t) дифференциалдық қималарында аыйрмашылық көпқадамды тікелей процестерден туындауы мүмкін, олар альфа кластер алмасуы (9Be →5He + α) және дейтрон бөлінуінің қосқан үлесі ∼25%, θ > 90° болған кезде.

3.5 Дейтрондардың 9Ве ядрасымен әсерлесуінің қортындысы
Бұл жұмыс 14.5 МэВ-де 9Be ядросына дейтрон әсерінен болатын реакцияларды зерттеу бойынша жаңа эксперименттік мәндер мен кешенді талдау ұсынылды.  9Be(d,d)9Be  серпімді және серпімсіз бұрыштық таралу мәндері мен 9Be (d,t)8Be нейтронды тасымалдау реакциясы қолданылып, ядро құрылымы мен реакция динамикасы зерттелді. Нәтижелері кестелерде көрсетілді.
Феноменологиялық және микроскопиялық потенциалдар (CDM3Y6, SPP2 және BNP) 7-35МэВ аралығындағы энергияда d + 9Be серпімді шашырауының бұрыштық таралу деректерін тұрақты түрде сипаттады, потенциал параметрлерінде жүйелі тәуелділік байқалды. Нақты бөлігінің көлемдік интегралы энергия өскен сайын сызықтық түрде азайды, ал жорамал бөлігі квадарттық заңдылықпен өзгерді.Есептеулер SPP2 және BNP потенциалдарын қайта қалыпқа келтіру қажет емес екенін көрсетті, ал CDM3Y6 қайта қалыпқа келтіру қажет болды.
Серпімсіз шашырау үшін БАӘ бойынша есептеулер (1/2+, Ex= 1.684 МэВ), (5/2-, Ex= 2.429 МэВ), және (5/2-, Ex= 3.049 МэВ) қоздырылған күйіне сәйкес 9Be ротациялық белдік құрылымын растайды, деформация параметрлері теориялық болжамдарға сәйкес келеді.


4  АЛЬФА БӨЛШЕКТЕР ЖӘНЕ 3Нe ИОНДАРЫНЫҢ 9Ве ЯДРОСЫМЕН ӘРЕКЕТТЕСУІН ТАЛДАУ

Жеңіл ядроларда, ауыр ядроларға қарағанда, альфа-кластерлену эффектілері айқын байқалады [68, р. 43-112]. Бұл, ең алдымен, дәл осы жеңіл ядроларда үлкен бұрыштарға шашыраудың аномалды көрініс табуынан көрінеді. Альфа-бөлшек – байланыс энергиясы көршілес жеңіл ядролардағы нуклондарға қарағанда әлдеқайда жоғары тұрақты құрылым. Альфа-бөлшектің бірінші қозған күйі шамамен 20 МэВ энергияда орналасқан. Ерекше қызығушылық тудыратындар – кластерлік құрылым үстемдік ететін, ыдырау шегіне жақын орналасқан негізгі күйлері бар ядролар [68, р. 43-112]. Бұл, ең алдымен, 9Be изотопына қатысты.
Аталған ядро «борромейлік» құрылымға ие (Borromean structure), ол үш бөлшекті (α + α + n), сондай-ақ екі бөлшекті (8Be + n және α + 5He) жүйелер ретінде сипатталады. Бұл жүйелер тұрақты (α, n) және тұрақсыз (8Be, 5He) кластерлерден құралған. 8Be мен 5He тұрақсыз болғанымен, олар 9Be тұрақты ядросының құрылуына қатысады. Алайда, осы кластерлердің кез келгенін алып тастағанда, 9Be ядросы ыдырайды [69, р. 054605; 70, р. 045803; 71, р. 015808; 72, р. 433-436].
Жеңіл ядролардағы кластерлену құбылысының қазіргі теориялық жай-күйі [105] жұмысында сипатталған. Соңғы жылдары 9Be және басқа да көптеген ядролардағы кластерлену табиғатын түсінуде елеулі ілгерілеу байқалды. 9Be ядросының кластерлік құрылымы әртүрлі әдістермен [106-109] зерттелген.
Эксперименттерде 9Be-нің үш бөлшекті құрылымы (α + α + n) ыдырау реакцияларында және шамамен 100 МэВ/нуклон энергиялы адрондармен бинарлы реакцияларында байқалады. Мұндай жағдайларда көбінесе Глаубер моделі қолданылады [110].
9Be-нің екі бөлшекті кластерлік құрылымы (8Be + n және α + 5He) шамамен 10 МэВ/нуклон энергиядағы әртүрлі реакциялармен зерттеледі. Бұл реакциялар аз импульс әкелетіндіктен, нәтижелер ядролардың құрылымына едәуір тәуелді болады.
Бериллий ядросының құрылымына қатысты тағы бір маңызды аспект – оның деформациясы. Қабықша моделіне сәйкес, 9Be (p-қабықшасының ортасында орналасқан) күшті квадрупольдік деформацияға ие [73, р. 16-125], оның ядролық квадруполь моменті Q = +52,88 мбн. Осыған байланысты 9Be ядросының төменгі күйлері ұжымдық сипатта болып, негізгі (3/2-) және бірінші қозған (1,684 МэВ, 1/2+) күйлерден басталатын екі ротациялық жолаққа бөлінеді. Бірінші жолақ: 2,429 МэВ (5/2-) және 6,38 МэВ (7/2-); екінші жолақ: 3,05 МэВ (5/2+), 4,70 МэВ (3/2+), 6,76 МэВ (9/2+). Бұл күйлерге көшу үдерістері серпімді емес шашырау кезінде зерттеледі. Бірақ бұл үдерістердің бұрыштық таралуларын талдау көбіне бұрмаланған толқындар әдісімен жүргізілген. Алайда, 9Be ядросының үлкен деформациясы мен күшті квадрупольдік өтулеріне байланысты серпімді және серпімді емес каналдардың өзара әсерін ескеру маңызды. Сондықтан бұндай жағдайларда ең тиімді әдіс – байланысты арналар әдісі (БАӘ).
Бұл бөлімде қарастырылатын мәселе – α-бөлшектер мен 3He иондарының 9Be ядросында серпімді және серпімсіз шашырау эксперименттік деректерін оптикалық модель (ОМ) және байланысқан каналдар әдісі (БАӘ) шеңберінде жан-жақты талдау. Бұл ретте кең энергия аралығындағы серпімді шашырау деректерінен алынған оптикалық потенциалдар қолданылды. α-бөлшектердің шашырау қималары 18,4 МэВ [111], 29 және 45 МэВ [112], 50,5 МэВ [113] және 104 МэВ [114] энергияларында алынған жұмыстардан алынды. 3He үшін – 30 және 40 МэВ [115], 50 және 60 МэВ [75, р. 577-586]. Бұрын [115, р. 1850089] жұмыстарында 3He+9Be жүйесінде 30, 40 және 47 МэВ энергияларында БАӘ қолданылған болатын.

4.1 Оптикалық модель шеңберінде 9Be(α,α)9Be серпімді шашырауын талдау
Серпімді емес шашырау мен 9Be ядросындағы реакцияларды талдау үшін кең ауқымды энергияларда алынған серпімді шашырау деректерінен алынған оптикалық потенциал параметрлерін дәл таңдау өте маңызды.
Бірінші кезеңде серпімді шашырау ядроның оптикалық моделі (ОМ) шеңберінде талданды. Есептеулерде көлемдік жұтылуы бар Вудс-Саксон типті феноменологиялық потенциал қолданылды. Потенциал келесі түрде жазылады:

,	(4.1)

мұнда V₀ және W – ядролық потенциалдың нақты және жорамал (жұтылу) бөліктерінің тереңдіктері;
f(r, Ri, ai) = (1+ex)-1 – Вудс-Саксон формфакторы, Ri=riA1/3 радиус, ai (i = V,W) диффузия параметрі;
VC(r) - rC= 1,28 Фм болғандағы радиусы RC = rCA1/3 біртекті зарядталған сфераның кулондық потенциалы.
Көлденең дифференциалды қималар (ДҚ) FRESCO бағдарламасы арқылы есептелген. Нақты потенциал тереңдігінің (V₀) энергияға тәуелділігін зерттеу және дискретті көпмәнділікті жою мақсатында, α-бөлшектердің серпімді шашырауына арналған 18–104 МэВ аралығындағы [111, р. 318-327; 112, с. 137-141; 113, с. 13-15; 114, р. 220-221] эксперименттік деректер пайдаланылды. Төменгі энергиялардағы (18-50 МэВ) серпімді шашыраудың бұрыштық таралуларында үлкен бұрыштарда қималардың күрт артуы байқалды (30-сурет). Бұл, ең ықтимал, кластерлік алмасу механизмімен түсіндіріледі. Осы қосымша үлесті алып тастау үшін теориялық серпімді шашырау қималарын тек алдыңғы жарты сферада (яғни, кіші бұрыштарда) экспериментпен салыстырып сәйкестендіру жүргізілді, себебі мұнда потенциалдық шашырау басым. Бастапқы кезеңде ОМ параметрлері нақты және жорамал бөліктердің тереңдігін өзгерту арқылы таңдалды. Радиустар rV=1,245 фм және rW=1,57 фм тұрақты болып алынды (бұлар [116] жұмысында пайдаланылған). Келесі кезеңде диффузия параметрлері де (aV=0,791 фм және aW=0,91 фм) 104 МэВ энергияда алынған нәтижелер бойынша бекітілді. Нәтижесінде әрбір энергия үшін үш оптикалық потенциал (ОП) жинағы алынды: А – орташа, В – таяз, С – терең потенциал. Төмендегі 6-кестеде осы параметрлер және көлемдік интегралдар JV (нақты бөлікке) мен JW (жорамал бөлікке) келтірілген.




Қызыл сызық – А жинағы бойынша есеп, көк – В жинағы, жасыл – С жинағы

Сурет 30 – α-бөлшектердің 9Be ядросында дифференциалды қималардың бұрыштық таралулары (энергиялар: 18,4, 29, 45, 50,5 және 104 МэВ)

Ескерту – Эксперименттік деректер [111, р. 318; 112, с. 137; 113, с. 13; 114, р. 220] алынған

Кесте 6 – "α+9Be" жүйесі үшін оптикалық потенциал параметрлері мен көлемдік интегралдар

	Eα, МэВ
	Жинақ
	V0, МэВ
	aV, Фм
	WV, МэВ
	aW, Фм
	[bookmark: _Hlk196817000]JV, МэВФм3
	JW, МэВФм3

	
18,4
	A
	104,5
	0,791
	6,55
	0,910
	406,99
	46,98

	
	B
	50,0
	0,791
	6,55
	0,910
	194,73
	46,98

	
	C
	130,0
	0,791
	6,55
	0,910
	506,30
	46,98

	
29
	A
	90,7
	0,791
	15,19
	0,910
	353,24
	108,95

	
	B
	70,0
	0,791
	15,19
	0,910
	272,62
	108,95

	
	C
	160,0
	0,791
	15,19
	0,910
	623,14
	108,95

	
45
	A
	96,0
	0,791
	18,00
	0,910
	373,89
	129,11

	
	B
	70,0
	0,791
	18,00
	0,910
	272,62
	129,11

	
	C
	160,0
	0,791
	18,00
	0,910
	623,14
	129,11

	50,5
	A
	96,02
	0,791
	18,35
	0,910
	373,96
	131,62

	
	B
	70,0
	0,791
	18,35
	0,910
	272,62
	131,62

	
	C
	160,0
	0,791
	18,35
	0,910
	623,14
	131,62

	
104
	A
	102,8
	0,791
	21,40
	0,910
	400,37
	153,49

	
	B
	70,0
	0,791
	21,40
	0,910
	272,62
	153,49

	
	C
	240
	0,791
	21,40
	0,910
	934,71
	153,49


Потенциалдың нақты бөлігінің тереңдігін анықтау кезінде энергияның дискретті екіұдайлығының динамикасын зерттеу үшін оңтайлы потенциалдардың нақты және ойдан шығарылған бөліктерінің радиустары мен диффузиялары, сондай-ақ барлық энергиялар үшін ойдан шығарылған А потенциалының тереңдігі бекітілді. Осы параметрлермен, А жиынтығы үшін, 40 МэВ-тен 240 МэВ-қа дейінгі тереңдіктегі оптикалық потенциалдың нақты бөлігі үшін, энергияның бес мәні бойынша 10 МэВ қадаммен 2 мәні есептелді. Түскен бөлшектердің әрбір энергиясы үшін потенциалдың нақты бөлігінің тереңдігіне 2 қатынасы 31а-суретте көрсетілген. Төмен энергияларда 2 мәндерінде бірнеше минимумдар байқалатынын көруге болады. Ұшып келетін бөлшектердің энергиясының жоғарылауымен минимумдар саны азаяды, бұл дискретті түсініксіздікті жоюға және оптикалық потенциалдар жиынтығының санын бір оңтайлы деңгейге дейін азайтуға мүмкіндік берді.

4.2 9Ве ядросындағы 3Нe иондарының серпімді шашырауын оптикалық модель шеңберінде талдау 
Талдау үшін 30 және 40 МэВ [115, р. 1850089; 117], 50 және 60 МэВ [75, с. 577-586] энергиялары бойынша деректер тартылды. Бастапқы ОП ретінде біз жұмыста алынған мәндерді қолдандық [75, с. 577-586]. 3Не+9Ве жүйесі үшін 2 мәндеріндегі бөлшектердің шашырауы сияқты, төмен энергияларда бірнеше әлсіз анықталған минимумдар байқалады, ал 60 МэВ энергиясында 2 минимумның біреуі ғана бар (31б-суретті қараңыз), бұл сонымен қатар дискретті түсініксіздікті жоюға және оптикалық потенциалдар санын бір оңтайлы деңгейге дейін азайтуға мүмкіндік берді.


 
а)


б)

Сурет 31. Альфа бөлшектер (а) және 3Не (б) үшін нақты бөліктің потенциал тереңдігінен 2 тәуелділігі.
.
4.3 9Ве ядросындағы α-бөлшектердің және 3Не серпімді және серпімсіз шашырауын байланысқан арналар әдісімен талдау
Жоғарыда айтылғандай, 9Be ядросы, айқын квадруполды деформацияға ие және оның төменгі күйлері K = 3/2 және K= 1/2 айналмалы жолақтардың мүшелері болғандықтан, шашырауды талдаудың ең адекватты әдісі байланысқан арналар әдісі болып табылады. Бұл жағдайда, тек квадруполды деформацияны ескере отырып, (1) формуладағы оптикалық потенциалдың ядролық радиусы үшін стандартты өрнек келесідей болады: ri(θ) = ri[1 + β2Y20(θ, φ)], нәтижесінде оптикалық потенциалдың сәйкес деформациясы пайда болады.
Біздің есептеулерімізде біз негізгі күй жолақтарын (K = 3/2) және 1,684 МэВ (1/2+) деңгейінен басталатын жолақты араластыруды елемедік. Бұл K= 1/2 жолақ деңгейлеріне өту қималары аз болғандықтан негізделген. Талдау үшін α-бөлшектердің 50,5 МэВ энергиясында және 60 МэВ энергиясында 3he шашырауы бойынша бұрын алынған эксперименттік деректер пайдаланылды [111, р. 318-327]. 45 МэВ энергиясында серпімді емес шашырау деректері алынды қосымша жұмыста өлшенген шашыраңқы α-бөлшектердің энергия спектрлерін өңдеу [112, с. 137-141]. E3Нe = 50 МэВ энергиясында серпімді емес шашырау деректері де алынды қосымша жұмыста бұрын өлшенген 3Нe шашыраңқы иондарының энергия спектрлерін өңдеу [75, р. 577-586].
7-кестеде, байланысты арналар әдісімен есептеулерде қолданылатын оптикалық потенциалдар келтірілген. Олар 7-кестенің потенциалдарынан тек ойдан шығарылған потенциалдардың тереңдігімен (WV) ерекшеленеді. Бұл арналар байланысын қосу кезінде экспериментпен есептік қималардың келісімін жақсарту үшін жасалды.
Кесте 7 – Байланысқан арналар әдісі арқылы серпімді және серпімсіз шашырауды есептеу үшін қолданған ОП параметрлері

	Бөлшек
	E, МэВ
	V0, МэВ
	rV, Фм
	aV, Фм
	WV, МэВ
	rW, Фм
	aW, Фм

	
	45
	96,0
	1,245
	0,791
	12,35
	1,57
	0,91

	
	50,5
	96,02
	1,245
	0,791
	15,35
	1,57
	0,91

	3Нe
	50,0
	93,4
	1,15
	0,72
	11,9
	1,50
	0,80

	
	60,0
	114,0
	1,15
	0,87
	13,7
	1,59
	0,80



Алдыңғы жарты шардың бұрыштары аймағындағы серпімді емес шашыраудың эксперименттік деректеріне есептелген қималарды қалыпқа келтіруден деформация ұзындықтарының орташа мәндері δ2 (5/2-) =1,11 Фм және δ2 (7/2-) = 0,52 Фм алынды. Бұл мәндер нақты потенциалдың тиісті радиустарында 2,43 МэВ (5/2-) және 6,38 МэВ (7/2-) күйлері үшін β2 = 0,44±0.1 және β2 = 0,21±0.1 деформация параметрлеріне сәйкес келеді. Қателер потенциал параметрлерін және теориялық қималардың нормалау аймағын екіұшты таңдаумен байланысты. -бөлшектер мен 3Нe шашырауының есептелген және эксперименттік қималарын сәйкестендіру 3 және 32-суреттерде көк қисықтармен көрсетілген.



а) 



б)
Сурет 32 – 9Ве ядросындағы α-бөлшектердің серпімді және серпімсіз шашырауының дифференциалды қимасы: а) 45 МэВ және б) 50,5 МэВ




а)



б)
Сурет 33 – 9Ве ядросындағы 3Не серпімді және серпімсіз шашырауының дифференциалды қимасы: а) 50 МэВ және б) 60 МэВ 

Байланысқан арналар әдісі шеңберінде 9Ве негізгі күйі үшін α – бөлшектердің серпімді емес шашырауы бойынша эксперименттік деректерді талдаудан β2 деформация параметрінің мәндері 0,64-0,89 шегінде алынды [118-120]. [121] жұмыста 2,43 МэВ (5/2-) деңгейінің қозуымен 9Ве ядросындағы 30 МэВ энергиясы бар 3Нe серпімді емес шашырауын талдау кезінде δ2=1,97 Фм деформация ұзындығы алынды. Біздің деформация ұзындығы (δ2) және квадруполды деформация параметрі (β2) бойынша нәтижелеріміз айтарлықтай аз. Сәйкессіздіктер ОП параметрлерін екіұшты таңдаумен байланысты болуы мүмкін.
32 және 33-суреттерден көріп отырғанымыздай, байланысқан арналар әдісімен есептеулер (көк қисықтар) α-бөлшектердің шашырауы бойынша эксперименттік бөлімдердің жақсы сипаттамасын береді және  алдыңғы жарты шардың бұрыштары аймағында ұшатын бөлшектердің энергияларында емес. Алайда, үлкен бұрыштарда (1200-тан жоғары) теориялық қималар эксперименттік мәндерден төмен. Бұл ықтимал шашыраудан басқа механизмдерді есепке алу қажеттілігін көрсетеді.
9Ве ядросының кластерлік құрылымы қозған күйлердің қоныстануының өзгеруіне әкелуі мүмкін. Талдау кластерлік қозу механизмінің әсері аз екенін көрсетті, сондықтан бұл механизм соңғы есептеулерде ескерілмеді. Үлкен бұрыштардағы қималардың өсуін сәйкесінше α-бөлшектердің шашырауында және 3Не-де 5Нe және 6He кластерлерінің берілуімен алмасу процестерінің үлесімен байланыстыруға болады. Шашырау мен реакциялардағы кластерлік алмасу механизмінің рөлі жұмыстарда талқыланады [122-124].
Бұл процестердің диаграммасы 34-суретте көрсетілген.

[image: ]    [image: ]

а)                                          б)

Сурет 34 – α-бөлшектердің шашырауындағы 5Не және 6Не кластерлерінің (а) және 9Вe ядросындағы 3Нe алмасу механизмдерінің (б) диаграммалары

Айырбастау механизмі үшін қималарды есептеу 5Нe және 6He ауыр кластерлерін ғана емес, сонымен қатар спектроскопиялық амплитудасы жеткіліксіз дәлдікпен белгілі қозған күйлерде де беруге болатындығымен қиындайтындығын атап өткен дұрыс. Бұл есептеулердегі белгісіздіктерге әкеледі. Сондықтан өрескел бағалау үшін біз 5Нe және 6He кластерлерін тек негізгі күйлерде беру процесін қарастырдық. 32, 33-суреттерде кластерлердің алмасу механизміне сәйкес келетін дифференциалды қималар жасыл қисықтармен көрсетілген. Қызыл қисықтар-бұл алмасу механизмінің үлесін ескере отырып, α-бөлшектер мен 3Нe шашырауының дифференциалды қималары. Суреттерден екі ұшатын бөлшектер үшін де (α және 3Нe) және барлық энергиялар үшін БАӘ шеңберінде есептелген бөлімдер экспериментке өте жақсы сәйкес келетіндігін көруге болады.
FRESCO бағдарламасында спектроскопиялық амплитудасы валенттілік пен құрама бөлшек арасындағы салыстырмалы қозғалыстың әрбір орбиталық моменті және валенттік бөлшек алып жүретін толық J моменті үшін беріледі. Айырбастау процесінің үлесін есептеу үшін қажетті спектроскопиялық амплитудалар конверттердің трансляциялық-инвариантты моделі [102, с. 4-486; 125] шеңберінде есептеледі және 8-кестеде келтірілген.

Кесте 8 – 9Вe ядросындағы 5Не және 6Не кластерлерінің спектроскопиялық амплитудалары

	Атау
	l
	J
	СА

	9Be(3/2-) → α+5Не
	0
	3/2
	0,74

	
	2
	3/2
	-0,78

	9Be(5/2-) → α+5Не
	2
	5/2
	0,81

	
	4
	5/2
	0,33

	9Be(7/2-) → α+5Не
	2
	7/2
	0,32

	
	4
	7/2
	0,34

	9Be(3/2-) → 3He+6He
	1
	1
	-0,46

	
	1
	2
	-0,276

	
	3
	2
	-0,092

	9Be(5/2-) → 3He+6He
	3
	2
	0.29

	
	3
	3
	-0,055



4.4 Альфа бөлшектер және 3Нe иондарының 9Ве ядросымен әрекеттесуін талдау бойынша қорытынды
9Ве ядроларында α–бөлшектер мен 3Не серпімді шашырауы бойынша эксперименттік деректерді оптикалық модель бойынша энергияның кең аймағында (18-100 МэВ) талдау жүргізілді. Оптикалық потенциалдардың оңтайлы параметрлері табылды. 
Осы потенциалдарды қолданып, байланысқан арналар әдісімен 9Ве ядросының 2,429 МэВ (5/2-) және 6,38 МэВ (7/2-)қозған ұжымдық күйлерін α- бөлшектердің 45 және 50 МэВ және 3Не 50 және 60 МэВ энергияларындағы серпімді және серпімсіз шашыраудың бұрыштық үлестірімдері талданды. Квадрупольді деформация параметрлерінің мәндері тиісінше β2=0,44 2,43 МэВ (5/2-)  және β2=0,21 6,38 МэВ (7/2-) болып анықталды. 5Не және 6Не кластерлерімен алмасу механизмі және кластерлік құрылымның ядроның қозуына қосқан үлесі бағаланды. Сәйкес спектроскопиялық амплитудалар есептелді.
Кластерлік алмасу механизмін ескеру серпімді және серпімсіз шашыраудың эксперименттік бұрыштық үлестірімдерін толық бұрыштық диапазонда сипаттауға мүмкіндік берді. Алмасу механизмінің үлесі үлкен бұрыштарда шашырау қималарын арттырады. Өлшенген қималардың эксперименттік және есептелген бұрыштық тәуелділіктерін салыстыру 9Ве ядросының ұжымдық моделі талданды. 


ҚОРЫТЫНДЫ

Энергиялары 7-10 МэВ/нуклон аралығында болатын дейтрондар мен α-бөлшектердің 9Ве ядроларымен әсерлесуі нәтижесіндегі серпімді және серпімсіз шашырау процестерінің дифференциалдық қималары бойынша алынған деректер қозған күйлеріндегі гало құрылымының бар екенін көрсетті.
Феноменологиялық оптикалық және фолдинг модельдері шеңберінде α+9Ве және d+9Ве жүйелері үшін потенциалдардың нақтыланған параметрлері алынды.
Зерттеліп отырған ядроның негізгі және қозған күйлері арасындағы арналық байланысты нақтылайтын 9Ве ядросының квадрупольдік деформация параметрлері орнатылды.
9Be→8Be + n, 9Be→5Нe + α кластерлік құрылымдары үшін спектроскопиялық амплитудалар анықталды, олар үлкен бұрыштарда зеттеліп отырған ядроның қимасының көтерілуін дұрыс сипаттайды.
Жеңіл ядролардың құрылымдық ерекшеліктері, әсіресе 9Be ядросы секілді α-кластерлік жүйелерде байқалатын экзотикалық күйлер, қазіргі ядролық физика мен астрофизика үшін ерекше қызығушылық тудырады. Мұндай ядролардағы нейтрондардың артықтығы және кластерлену эффектілері олардың серпімді және серпімсіз шашырау процестерінде ерекше рөл атқарады. Осыған байланысты ⁹Be ядросының құрылымдық қасиеттерін төмен және орта энергиялы бөлшектермен әсерлесу арқылы зерттеу ядролық модельдерді жетілдіруге мүмкіндік береді.
Кластерлік алмасу механизмін ескеру серпімді және серпімсіз шашыраудың эксперименттік бұрыштық үлестірімдерін толық бұрыштық диапазонда сипаттауға мүмкіндік берді. Алмасу механизмінің үлесі үлкен бұрыштарда шашырау қималарын арттырады. Өлшенген қималардың эксперименттік және есептелген бұрыштық тәуелділіктерін салыстыру 9Ве ядросының ұжымдық моделі талданды.
Диссертациялық жұмыстың нәтижелері ⁹Be ядросының құрылымдық табиғаты туралы түсінікті тереңдетіп, оның серпімді және серпімсіз шашырау процестерінде байқалатын ұжымдық және кластерлік қасиеттердің өзара байланысын ашып көрсетті.
Алынған потенциалдардың және квадрупольдік деформация параметрлері, сондай-ақ кластерлік әсерлердің сандық бағалануы жеңіл ядролардың экзотикалық күйлерін сипаттайтын заманауи теориялық модельдерді нақтылауға мүмкіндік береді.
Бұл зерттеу ядролық физика мен астрофизикадағы жеңіл ядролардың рөлін түсіндіруде маңызды ғылыми негіз қалыптастырды және келешекте ⁹B сияқты жүйелерді ұқсас әдістермен зерттеуге бағыт береді.

Түйіндей келе, диссертациялық жұмыстың барысында, барлық кезеңдерінде тұрақты назар аударып, өз ақылдарымен жол көрсетіп, бағыт беріп көмегін аямаған: ф.-м.ғ.д., профессор Буртебаев Насурлла Тохановичке және ғылыми жетекшім ф.-м.ғ.к., профессор Морзабаев Айдар Капаровичке үлкен алғысымды білдіремін.
Эксперименттік қондырғыларды жасау мен дайындауда, тіркеу құрылғылары мен вакуумдық жүйелердің тұрақты жұмысын қамтамасыз етуде көмектескен, қолдаған ғылыми жетекшім PhD, қауымдастырылған профессор Насурлла Мауленге шын ризашылығымды білдіремін.
Теориялық есептеулер жүргізуде өзінің құнды кеңестерін ұсынып, жұмыс барысын жиі қадағалап отырған шетелдік ғылыми жетекшім ф.-м.ғ.к. Галанина Лидия Ивановнаға ерекше алғысымды білдіремін.
Төменгі энергиялардағы ядролық реакциялар зертханасында қызмет жасайтын барлық ұжымдас әріптестеріме шексіз алғыс білдіремін.

